Amale ni Awieɔ akɛ Nyɔŋmɔ Bɛ Gbɛ́i—Nɔ Hewɔ ni Nyɔŋmɔ Gbɛ́i He Hiaa\nKANEMƆ YƐ Afrikaans Albania Amharic Arabic Armenia Armenia (West) Aymara Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Igbo Iloko Indonesia Italia Japan Kazakh Kikuyu Kiluba Kinyarwanda Kirghiz Kirundi Korea Lingala Lithuania Luo Malagasy Malta Mizo Moore Myanmar Ngabere Norway Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Thailand Tigrinya Tsonga Turkey Twi Ukrain Urdu Uruund Uzbek Vietnam Wayuunaiki Xhosa Yoruba Zulu\nAmale ni Awieɔ akɛ Nyɔŋmɔ Bɛ Gbɛ́i\nNƆ NI MƐI PII HEƆ AMƐYEƆ\n“Wɔnyɛko wɔba gbeekpamɔ akɛ wɔbaanyɛ wɔkɛɛ akɛ Nyɔŋmɔ yɛ gbɛ́i loo ebɛ gbɛ́i, ni kɛ́ eyɛ eko po lɛ, mɛni ji nakai gbɛ́i lɛ.”—Professor David Cunningham, Theological Studies.\nANƆKWALE NI YƆƆ BIBLIA LƐ MLI\nNyɔŋmɔ wie akɛ: “Mi ji Yehowa, migbɛi ji no.” (Yesaia 42:8) “Yehowa” ji Hebri gbɛ́i ni shishi ji “Ehaa Ebaa Mli.”—1 Mose 2:4.\nYehowa miisumɔ ni wɔkɛ egbɛ́i atsɛ lɛ. Biblia lɛ kɛɔ akɛ: “Nyɛtsɛa egbɛi lɛ! Nyɛhaa alea enifeemɔ nii lɛ yɛ majimaji lɛ ateŋ, nyɛjajea akɛ awó egbɛi lɛ nɔ!”—Yesaia 12:4.\nYesu kɛ Nyɔŋmɔ gbɛ́i tsu nii. Beni Yesu sɔleɔ lɛ, ekɛɛ Yehowa akɛ: “Mijie ogbɛi lɛ kpo mitsɔɔ amɛ [Yesu kaselɔi lɛ], ni masaa majie lɛ kpo matsɔɔ.” Mɛni hewɔ Yesu ha ekaselɔi lɛ le Nyɔŋmɔ gbɛ́i lɛ? Etsa nɔ akɛ: “Koni suɔmɔ ni okɛsumɔ mi lɛ ahi amɛmli, ni mi hu mahi amɛmli.”—Yohane 17:26.\nNyɔŋmɔjamɔ he nilelɔ Walter Lowrie ŋma akɛ: “Mɔ ni kɛɛ ele Nyɔŋmɔ shi eleee lɛ kɛ egbɛ́i lɛ, belɛ mɔ lɛ leee mɔ tuuntu ni Nyɔŋmɔ ji, ni enyɛŋ esumɔ Nyɔŋmɔ kɛ́ ele lɛ kɛkɛ akɛ eji hewalɛ ko ni yɔɔ.”\nNyɔŋmɔ gbɛ́i aŋɔteɔ loo akɛ ekroko yeɔ najiaŋ lɛ bafeɔ tamɔ afo gbɛ́i lɛ kɛjɛ Biblia lɛ mli\nNuu ko ni atsɛɔ lɛ Victor lɛ yaa sɔlemɔ daa otsi, shi enuuu he akɛ ele Nyɔŋmɔ jogbaŋŋ. Ewie akɛ: “Kɛkɛ ni mibale akɛ Nyɔŋmɔ gbɛ́i ji Yehowa, ni ebafee tamɔ kpaako kwraa ajieɔ lɛ shi atsɔɔ mi. Minu he akɛ agbɛnɛ lɛ, mikɛ mɔ ni minu ehe saji aahu lɛ ekpe. Mibana lɛ akɛ Mɔ ko ni yɔɔ diɛŋtsɛ, ni mikɛ lɛ bɔi naanyo bɔɔ.”\nYehowa hu tsiɔ ebɛŋkɛɔ adesai ni kɛ egbɛ́i tsuɔ nii lɛ. Nyɔŋmɔ wo mɛi ni “jwɛŋɔ egbɛi lɛ he lɛ” ashi akɛ: “Mabaa amɛyi, tamɔ bɔ ni mɔ báa lɛ diɛŋtsɛ ebi ní sɔmɔɔ lɛ yi” lɛ. (Maleaki 3:16, 17) Kɛfata he lɛ, Nyɔŋmɔ juroɔ mɛi ni tsɛɔ egbɛ́i lɛ. Biblia lɛ kɛɔ akɛ: “Mɔ fɛɛ mɔ ni aaasɔle atsɛ́ Yehowa gbɛi lɛ, aaahere eyiwala.”—Yoel 2:32.\nKɛmaje Mɔ Ko Kɛmaje Mɔ Ko Amale ni Awieɔ akɛ Nyɔŋmɔ Bɛ Gbɛ́i


Jamɔ kɛ Jeŋbai: Mɛɛ Jamɔ Obaanyɛ Okɛ Ohe Afɔ̃ Enɔ?\nTe Onaa Jamɔ Ohaa Tɛŋŋ yɛ Jeŋba Gbɛfaŋ?\nSylvia, ni eji nɛɛsifonyo lɛ kɛɛ akɛ: “Mikɛ mɛi ni tsɛɔ amɛhe nyɔŋmɔjalɔi tee kɔleji. Kɛlɛ, kɛ́ aafee kaa lɛ, amɛkɔpeɔ ni amɛkɛ tsofai tsuɔ nii bɔ ni ejaaa. Amɛshihilɛ etsɔɔɔ akɛ amɛjamɔ lɛ ená amɛnɔ hewalɛ kpakpa ko.”\nNuu ko ni atsɛɔ lɛ Lionel lɛ kɛɛ akɛ: “Mɛi ni mikɛtsuɔ nii lɛ maleɔ, ni amɛtswaa nitsumɔhe lɛ tɛlifoŋ amɛkɛɔ akɛ amɛbɛ hewalɛ, tsɛbelɛ amɛyɛ hewalɛ. Amɛyɛ jamɔ moŋ nɛ, shi amɛkɛtsuuu nii—etamɔ sɛi ko ni ma shi kɛkɛ, shi ataaa nɔ.”\nMɛi kpotoo yɛ ni jamɔ nyɛko aye abua amɛ koni amɛba amɛjeŋ jogbaŋŋ. Mɛi babaoo “hiɛ Nyɔŋmɔ jamɔ su shi amɛkwa emli hewalɛ lɛ.” (2 Timoteo 3:5) Amɛjamɔŋ hiɛnyiɛlɔi lɛ efeko nɔkwɛmɔnɔ kpakpa ko ehako amɛ, ni osɔfoi lɛ hu woko amɛjamɔŋbii lɛ ŋaa ni sa ni damɔ Ŋmalɛi lɛ anɔ ni baaha amɛba amɛjeŋ jogbaŋŋ. Ebɛ naakpɛɛ mɔ akɛ mɛi babaoo heɔ amɛyeɔ akɛ bɔ ni amɛhiɔ shi amɛhaa lɛ kɔɔɔ Nyɔŋmɔ he eko.\nBiblia lɛ tsɔɔ akɛ, Nyɔŋmɔ yɛ henumɔi, ni ákɛ bɔ ni wɔbaa wɔjeŋ wɔhaa lɛ saa ehe waa diɛŋtsɛ. Beni blema Israelbii lɛ tse atua amɛshi Nyɔŋmɔ lɛ, “amɛfee lɛ nidɔɔnii.” (Lala 78:40) Kɛlɛ, kɛ́ mɔ ko ni feɔ nɔ ko ni ehiii lɛ tsake etsui lɛɛlɛŋ lɛ, ‘miishɛɛ kpele baa ŋwɛi.’ (Luka 15:7) Kɛ́ mɔ ko hiɛ basɔ wɔŋwɛi Tsɛ lɛ sui kpakpai lɛ, suɔmɔ ni mɔ lɛ yɔɔ kɛha Nyɔŋmɔ lɛ daa, ni no haa esumɔɔ nibii ni Nyɔŋmɔ sumɔɔ, ni enyɛɔ nibii ni Nyɔŋmɔ nyɛɔ lɛ.—Amos 5:15.\nSalt Lake City ni yɔɔ Utah yɛ U.S.A. lɛ adafitswaa wolo ko (The Deseret News) wie Yehowa Odasefoi ahe akɛ: “Amɛyeɔ amɛbuaa ni weku shihilɛ feɔ nɔ ni hi jogbaŋŋ, ni amɛhaa anáa maŋbii kpakpai.” Wolo lɛ kɛfata he akɛ: “Odasefoi lɛ hiɔ shi yɛ jeŋba he mlai ni nɔ kwɔlɔ lɛ anaa. Amɛheɔ amɛyeɔ akɛ tawashɛremɔ, dãanumɔ babaoo, tsofai ni akɛtsuɔ nii yɛ gbɛ ni ejaaa nɔ, asɔshwɛmɔ, hefatalɔ sɛɛ ni ajeɔ akɛ mɔ kroko náa bɔlɛ, nuu kɛ nuu bɔlɛnamɔ, loo yoo kɛ yoo bɔlɛnamɔ ji nifeemɔi ni teɔ shi woɔ Nyɔŋmɔ.”\nAni jamɔŋ hiɛnyiɛlɔi eye ebua amɛjamɔŋbii lɛ koni amɛkɛ Nyɔŋmɔ shishitoo mlai ni kɔɔ jeŋba he lɛ atsu nii?\nMɛɛ gbɛ nɔ Nyɔŋmɔ sui ni Odasefoi lɛ kaseɔ he nii lɛ yeɔ ebuaa amɛ? Sylvia ni wɔwie ehe kɛtsɔ hiɛ lɛ wie akɛ: “Ojotswaa ebu yɛ helatsamɔhei. Ewaaa kwraa akɛ bo hu okɛ ohe baawo mli. Shi le ni mile bɔ ni Yehowa * nuɔ ojotswaa he ehaa lɛ yeɔ ebuaa mi ni mifeɔ nɔ ni ja. Miyɛ miishɛɛ, ni mitsui nyɔɔ mimli.” Sylvia heɔ eyeɔ akɛ ejamɔ lɛ tsɔɔmɔi ni ehiɔ shi yɛ naa lɛ eha eshihilɛ ehi kwraa fe tsutsu lɛ.\n^ kk. 9 Yehowa ji Nyɔŋmɔ gbɛ́i taakɛ ejeɔ kpo yɛ Biblia lɛ mli lɛ.\nKɛmaje Mɔ Ko Kɛmaje Mɔ Ko Te Onaa Jamɔ Ohaa Tɛŋŋ yɛ Jeŋba Gbɛfaŋ?


Ezekiel 27 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nTiro meele ni miishiu lɛ he yaafo lala (1-36)\n27 Yehowa kɛɛ mi ekoŋŋ akɛ: 2 “Bo gbɔmɔ bi,* lá yaafo lala* owo Tiro,+ 3 ni okɛɛ Tiro akɛ,‘Bo mɔ ni ohiɔ ŋshɔ lɛ agbói lɛ anaa,Jarayelɔ ni okɛ mɛi ni jɛ ŋshɔkpɔi babaoo anɔ lɛ yeɔ jara,Nɔ ni Nuŋtsɔ Ofe Yehowa kɛɛ nɛ: “Bo Tiro, bo diɛŋtsɛ okɛɛ akɛ, ‘Mihe yɛ fɛo kɛwula shi.’+ 4 Ŋshɔ lɛ teŋ okpokpai lɛ yɔɔ,Ni mɛi ni tswa bo amɛma shi lɛ ehã ohe efee fɛo kɛwula shi. 5 Junipa tsei ni jɛ Senir+ amɛkɛfee omeele lɛ he ŋmoŋmoloi lɛ fɛɛ,Ni Lebanon tseneduru tso amɛkɛfee otso ni akɛshiɔ abalaa lɛ. 6 Bashan ooki tsei amɛkɛfee otabɔlɔi lɛ,Ni kipro tso ni aka shwuɔ wu* ni jɛ Kitim+ ŋshɔkpɔi lɛ anɔ awo mli amɛkɛfee omeele lɛ hiɛgbɛ. 7 Klala kɛ emli kɔlai srɔtoi ni jɛ Ejipt ji nɔ ni akɛfee obalaa lɛ,Ni kpãa bluu kɛ kooloo hetsɔi ni hiɛ pɛpol kɔla ni jɛ Elishah+ ŋshɔkpɔi lɛ anɔ akɛfee onɔhaa mama lɛ. 8 Mɛi ni yɔɔ Sidon kɛ Arvad+ ji owirilɔi. Bo Tiro, bo diɛŋtsɛ oŋaalɔi lɛ ji mɛi ni tsuɔ nii yɛ omeele lɛ mli.+ 9 Gebal+ hii ni yɔɔ niiashikpamɔ* ni le ŋaa lɛ ji mɛi ni tsimɔ ofɔji lɛ.+ Ŋshɔ hiɛ meelei lɛ fɛɛ kɛ amɛmlakui lɛ baa ni amɛkɛ bo bayeɔ jara. 10 Persia kɛ Lud kɛ Put+ hii yɛ osraafoi, ni ji ohii ni yaa ta lɛ ateŋ. Amɛkɛ amɛtsɛŋi lɛ kɛ amɛdade faii lɛ tsotsoroɔ omli, ni amɛhãa ohiɛ baa nyam. 11 Arvad hii ni yɔɔ osraafoi lɛ ateŋ lɛ damɔɔ ogbogboi lɛ anɔ kɛkpeɔ,Ni hii kãkãlɔi ji mɛi ni hiɔ omɔji lɛ amli. Amɛkɛ amɛtsɛŋ koklobii lɛ tsotsoroɔ ogbogboi lɛ ahe kɛkpeɔNi amɛhãa ohe feɔ fɛo kɛwulaa shi. 12 “‘“Nii babaoo ni oyɔɔ lɛ hewɔ lɛ, Tarshish+ kɛ bo yeɔ jara. Amɛkɛ jwiɛtɛi+ kɛ dade kɛ sanyaa kɛ sumui baa amɛkɛbatsakeɔ onibii lɛ.+ 13 Yavan kɛ Tubal+ kɛ Meshek+ kɛ bo yeɔ jara,+ ni amɛkɛ nyɔji kɛ akɔɔble nibii baa amɛkɛbatsakeɔ ojarayeli nibii lɛ. 14 Togarma+ shĩa lɛ kɛ okpɔŋɔi kɛ tawuu okpɔŋɔi kɛ tejii* baa amɛkɛbatsakeɔ onibii lɛ. 15 Dedanbii+ lɛ kɛ bo yeɔ jara; ohãa jarayelɔi tsuɔ nii amɛhãa bo yɛ ŋshɔkpɔi babaoo anɔ; amɛkɛ aivori akolontoi*+ kɛ ebɔne tsei* baa amɛbahãa bo akɛ nikeenii.* 16 Oninenaa nitsumɔ babaoo lɛ hewɔ lɛ, Edom kɛ bo yeɔ jara. Amɛkɛ tɛkwais tɛi kɛ kooloo hetsɔi ni hiɛ pɛpol kɔla kɛ atadei ni akɛ kɔlai srɔtoi elo nii ewo mli kɛ klala kpakpa kɛ ojarawatɛi* kɛ rubi tɛi baa amɛkɛbatsakeɔ onibii lɛ. 17 “‘“Yuda kɛ Israel shikpɔŋ lɛ kɛ bo ye jara, amɛkɛ Minit+ wiiti kɛ niyenii kpakpai kɛ wo+ kɛ mu kɛ balsam+ baa amɛkɛbatsakeɔ onibii lɛ.+ 18 “‘“Oninenaa nitsumɔi babaoo lɛ, kɛ onii babaoo lɛ fɛɛ ahewɔ lɛ, Damasko+ kɛ bo ye jara, amɛkɛ Helbon wain kɛ Zahar too hetsɔi* baa amɛkɛbayeɔ jara. 19 Vedan kɛ Yavan ni jɛ Uzal kpokpaa lɛ nɔ lɛ, kɛ dadei kɛ kasia* kɛ kalamo* baa amɛkɛbatsakeɔ onibii lɛ. 20 Dedan+ kɛ bo ye mama ni akɛshwieɔ okpɔŋɔ nɔ* jara. 21 Ohã Arabbii lɛ, kɛ Kedar+ lumɛi lɛ fɛɛ, mɛi ni ji gwantɛŋbii, kɛ gwantɛŋhii, kɛ abotiai jarayelɔi lɛ tsu nii amɛhã bo.+ 22 Sheba kɛ Raama+ jarayelɔi lɛ kɛ bo ye jara; amɛkɛ ojeŋma kpakpai srɔtoi fɛɛ kɛ ojarawatɛi kɛ shika tsuru baa amɛkɛbatsakeɔ onibii lɛ.+ 23 Haran+ kɛ Kane kɛ Eden+ kɛ jarayelɔi ni jɛ Sheba+ kɛ Ashur+ kɛ Kilmad lɛ kɛ bo ye jara. 24 Ojarayelihei lɛ ji he ni amɛkɛ bo ye atadei fɛfɛji, kɛ nɔhaanɔi ni akɛ mama bluu fee ni akɛ kɔlai srɔtoi elo nii ewo mli, kɛ kapɛtii ni hiɛ kɔlai srɔtoisrɔtoi, ni akɛ kpãa efimɔ fɛɛ mli kpɛŋŋ lɛ jara yɛ. 25 Tarshish meelei+ lɛ amli akɛ ojarayeli nibii lɛ woɔ,Ni oyi ni otsii* yɛ ŋshɔ lɛ teŋ. 26 Owirilɔi lɛ kɛ bo eba ŋshɔ lɛ mli he ni nui wuji lɛ yɔɔ lɛ;Bokãgbɛ kɔɔyɔɔ lɛ ejwara bo yɛ ŋshɔ lɛ teŋ. 27 Onii babaoo lɛ, kɛ onibii lɛ, kɛ ojarayeli nibii lɛ, kɛ omlakui lɛ, kɛ mɛi ni tsuɔ nii yɛ omeele lɛ mli lɛ,Mɛi ni tsimɔɔ ofɔji lɛ, mɛi ni kɛ bo yeɔ jara lɛ,+ kɛ ohii ni yaa ta lɛ fɛɛ+—Osafo muu ni yɔɔ omli lɛ fɛɛ—Amɛ fɛɛ amɛbaamii yɛ ŋshɔ lɛ teŋ yɛ gbi ni obaagbee shi lɛ nɔ.+ 28 Kɛ́ mɛi ni tsuɔ nii yɛ omeele lɛ mli lɛ bolɔ lɛ, ŋshɔnaa shikpɔji lɛ baahoso waa. 29 Mɛi ni hiɛɔ tabɔlɔi lɛ, kɛ amlakui lɛ, kɛ mɛi ni tsuɔ nii yɛ ŋshɔ hiɛ lɛ fɛɛBaayimɔ shi kɛjɛ amɛmeelei lɛ amli kɛba shikpɔŋ lɛ nɔ. 30 Amɛbaawó amɛgbee nɔ ni amɛbaafó waa yɛ ohewɔ+Ni amɛbaaloo mulu amɛshwie amɛyiteŋ ni amɛbaakoklo shi yɛ lamulu mli. 31 Amɛbaashɛ amɛyiteŋ sakoo ni amɛbaabumɔ kpekpe;*Amɛbaafó waa* kɛ bolɔmɔ yɛ ohewɔ. 32 Be ni amɛyeɔ awerɛho lɛ, amɛbaalá yaafo lala ni amɛbaafó yɛ ohe akɛ: ‘Namɔ tamɔ Tiro, mɔ ni amrɔ nɛɛ efee diŋŋ yɛ ŋshɔ lɛ teŋ lɛ?+ 33 Be ni onibii lɛ jɛ ŋshɔ hiɛ kɛba lɛ, ohã majimaji babaoo tɔrɔ.+ Onii babaoo lɛ kɛ ojarayeli nibii lɛ hã shikpɔŋ lɛ nɔ maŋtsɛmɛi lɛ ná nii.+ 34 Amrɔ nɛɛ ajwara bo yɛ ŋshɔ lɛ teŋ, yɛ nui ni mli kwɔlɔ lɛ amli,+Ni bo kɛ ojarayeli nibii lɛ kɛ omɛi lɛ fɛɛ emii.+ 35 Mɛi ni yɔɔ ŋshɔkpɔi lɛ anɔ lɛ fɛɛ baakwɛ bo ni amɛhe baajɔ̃ amɛhe,+Ni amɛmaŋtsɛmɛi lɛ fɛɛ ahe baakpokpo ni amɛhe baajɔ̃ amɛhe+—amɛhiɛ baafee amɛ yaa. 36 Jeŋmaji lɛ amli jarayelɔi lɛ baabo tsia* yɛ nɔ ni eba onɔ lɛ hewɔ. Onaagbee baaba trukaa ni ebaafee gbeyei,Ni obaalaaje kɛaatee naanɔ.’”’”+\n^ Hebri sht. ŋm., “hiimeji.”\n^ Eeenyɛ efee akɛ, aivori akolonto nɛɛ ji shwuɔ wu.\n^ Eji tso ko ni emli diɔ waa.\n^ Eeenyɛ efee akɛ, “nikeenii” nɛɛ ji maŋ too ko ni awoɔ ahãa Tiro.\n^ Loo “kɛ too hetsɔi lamululamulu ni hiɛ miitsu fioo.”\n^ Eji tso ko ni tamɔ sinamon tso.\n^ Loo “kɛ bo ye atadei ni akɛ mama ni alo fee.”\n^ Shishitsɔɔmɔi komɛi kɛɔ akɛ, “ni ohiɛ ba nyam.”\n^ Loo “Amɛbaafó kɛ dɔlɛ.”\n^ Hebri sht. ŋm., “baakpã bɛlɛ.”


Ojara Wa Hã Yehowa O-Nyɔŋmɔ Lɛ! — Buu-Mɔɔ INTANƐT NƆ WOJIATOOHE\nw20 January bf. 14-19\nOjara Wa Hã Yehowa O-Nyɔŋmɔ Lɛ!\nBuu-Mɔɔ Eetswa Yehowa Maŋtsɛyeli He Adafi (Nikasemɔ Nɔ)—2020\nSaji Ni Tamɔ Enɛ\nWƆJARA WA YƐ YEHOWA HIƐ\nKƐ́ WƆBƐ HEWALƐ\nKƐ́ WƆHE FI WƆ YƐ SHIKA GBƐFAŊ\nKƐ́ GBƆLƐ HEWƆ LƐ, WƆNYƐƐƐ WƆTSU BABAOO\nOjarawa yɛ Nyɔŋmɔ Hiɛ!\nBuu-Mɔɔ Eetswa Yehowa Maŋtsɛyeli He Adafi—1995\n“Ekai wɔ be ni aba wɔ shi lɛ.”—LALA 136:23.\nLALA 33 Shɛ Ojatsu Lɛ Ofɔ̃ Yehowa Nɔ\n1-2. Mɛɛ shihilɛi Yehowa tsuji babaoo kɛkpeɔ? Ni te enɛ baanyɛ ahã amɛnu he amɛhã tɛŋŋ?\nSUSUMƆ shihilɛi etɛ nɛɛ ahe okwɛ: Nyɛmi nuu oblanyo ko bɛ hewalɛ, shi be ni etee helatsamɔhe lɛ akɛɛ lɛ akɛ ehela lɛ eyaŋ, moŋ lɛ emli baawo wu. Nyɛmi nuu ko ni eye fe afii 50 lɛ kɛ enitsumɔ shwɛɛɛ kwraa. Shi ashwie lɛ kɛjɛ nitsumɔ lɛ mli, ni etao eko aahu, shi enáaa. Nyɛmi yoo anɔkwafo ko ni amrɔ nɛɛ egbɔ lɛ nyɛɛɛ etsu pii yɛ Yehowa sɔɔmɔ lɛ mli tamɔ efeɔ be ko ni eho lɛ.\n2 Kɛ́ okɛ shihilɛi ni wɔtsĩ tã kɛtsɔ hiɛ lɛ eko loo ekroko ni tamɔ nakai kpe lɛ, ewaaa akɛ obaanu he akɛ ohe bɛ sɛɛnamɔ. Ni kɛ́ onu he nakai lɛ, omiishɛɛ fɛɛ tãa, onuɔ he akɛ yaka gbɔmɔ ji bo, ni onuɔ he akɛ mɛi sumɔŋ ni amɛkɛ bo abɔ.\n3. Te Satan kɛ mɛi ni ená amɛnɔ hewalɛ lɛ buɔ adesai awala amɛhãa tɛŋŋ?\n3 Ŋmɛnɛ lɛ, mɛi pii ni yɔɔ je lɛ mli lɛ ebuuu wala, ni nakai nɔŋŋ Satan yɔɔ. Ebuuu adesai ehãaa nɔ ko nɔ ko. Akɛ nɔkwɛmɔnɔ lɛ, no mli lɛ ele krɛdɛɛ akɛ, kɛ́ Hawa ye tso lɛ nɔ yibii lɛ eko lɛ, ebaagbo, shi elaka lɛ akɛ, kɛ́ eye lɛ egboŋ, moŋ lɛ, ebaatamɔ Nyɔŋmɔ. Ani enɛ jeee yitsoŋwalɛ sane? Kɛjɛ blema tɔ̃ɔ lɛ, je nɛŋ jarayeli gbɛjianɔtoi, maŋkwramɔ gbɛjianɔtoi, kɛ jamɔi fɛɛ kã Satan dɛŋ. No hewɔ lɛ, ebɛ naakpɛɛ akɛ jarayelɔi pii, maŋkwralɔi babaoo, kɛ jamɔŋ hiɛnyiɛlɔi pii ebuuu wala ni amɛnuuu he amɛhãaa mɛi.\n4. Mɛni he wɔbaasusu yɛ nikasemɔ nɛɛ mli?\n4 Yehowa tamɔɔɔ Satan kɛ ewebii lɛ. Lɛ lɛ, eesumɔ ni wɔnu he akɛ wɔhe yɛ sɛɛnamɔ, ni kɛ́ wɔkɛ naagbai ni baanyɛ ahã wɔnu he akɛ wɔbɛ nɔ ko mli lɛ kpe lɛ, eyeɔ ebuaa wɔ koni wɔnyɛ wɔdamɔ naa. (Lala 136:23; Rom. 12:3) Yɛ nikasemɔ nɛɛ mli lɛ, wɔbaana bɔ ni Yehowa yeɔ ebuaa wɔ kɛ́ (1) hela mɔ wɔ, (2) wɔhe fi wɔ yɛ shika gbɛfaŋ, loo (3) gbɔlɛ hewɔ lɛ, wɔnu he akɛ nɔ ko kwraa bɛ ni wɔbaanyɛ wɔtsu wɔhã lɛ. Shi dani wɔbaabote no mli lɛ, hã wɔkwɛ nɔ hewɔ ni esaaa akɛ wɔyiŋ feɔ wɔ kɔshikɔshi kɔkɔɔkɔ akɛ, wɔhe yɛ sɛɛnamɔ kɛhã Yehowa lɛ.\n5. Mɛni hãa onaa lɛɛlɛŋ akɛ adesai ajara wa hã Yehowa?\n5 Eyɛ mli akɛ shikpɔŋ sũ Yehowa kɛbɔ wɔ moŋ, shi wɔjara wa hã lɛ kwraa fe sũ. (1 Mo. 2:7) Te wɔfeɔ tɛŋŋ wɔleɔ enɛ? Klɛŋklɛŋ lɛ, Yehowa bɔ wɔ bɔ ni wɔbaanyɛ wɔjie esui lɛ kpo. (1 Mo. 1:27) Enɛ hewɔ lɛ, wɔnɔ kwɔ kwraa fe nibii krokomɛi fɛɛ ni Nyɔŋmɔ ebɔ yɛ shikpɔŋ lɛ nɔ, ni no hewɔ ekɛ shikpɔŋ lɛ kɛ kooloi lɛ akwɛmɔ wo wɔdɛŋ lɛ.—Lala 8:4-8.\n6. Mɛɛ nɔ kroko hu hãa wɔnaa akɛ adesai ajara wa hã Yehowa, tsɛ amɛyeee emuu?\n6 Adam esha lɛ po hãaa Yehowa anu he akɛ adesai ahe bɛ sɛɛnamɔ dɔŋŋ. Wɔjara wa hã lɛ lolo. Anɔkwa, wɔjara wa hã lɛ aahu akɛ, etsu Yesu, e-Bi ni eshwɛɛɛ ehe kwraa lɛ akɛ ebagbo kɛkpɔ̃ wɔ. (1 Yoh. 4:9, 10) Kpɔmɔnɔ lɛ hewɔ lɛ, Yehowa baatee mɛi ni egboi yɛ Adam esha lɛ hewɔ lɛ shi; ebaatee “jalɔi kɛ mɛi ni ejaaa fɛɛ” shi. (Bɔf. 24:15) Biblia lɛ hãa wɔleɔ akɛ, wɔyɛ gbɔmɔtsoŋ hewalɛ jio, wɔbɛ gbɔmɔtsoŋ hewalɛ jio, wɔyɛ shika jio, wɔbɛ shika jio, oblahii kɛ oblayei ji wɔ jio, wɔgbɔlɔ jio lɛ, wɔjara wa hã Yehowa.—Bɔf. 10:34, 35.\n7. Mɛni ekoŋŋ hãa wɔ, ni ji Nyɔŋmɔ tsuji lɛ, naa akɛ wɔjara wa hã lɛ?\n7 Nibii krokomɛi yɛ ni yeɔ odase akɛ wɔjara wa hã Yehowa. Akɛ nɔkwɛmɔnɔ lɛ, ehã wɔnu sane kpakpa lɛ, ni ekwɛ bɔ ni wɔfee wɔnii wɔhã yɛ he. (Yoh. 6:44) Be ni ena mɔdɛŋ ni wɔbɔɔ koni wɔbatsɔmɔ enanemɛi lɛ, eye ebua wɔ koni wɔmɔdɛŋbɔi lɛ awo yibii kpakpai. (Yak. 4:8) Agbɛnɛ hu, Yehowa miitsɔɔ wɔ nii. Enɛ heɔ be kɛ hewalɛ, shi eefee, ejaakɛ wɔjara wa hã lɛ. Ele mɛi ni wɔji bianɛ, ni ele akɛ wɔbaanyɛ wɔya wɔhiɛ lolo. Akɛni esumɔɔ wɔ hewɔ lɛ, etsɔseɔ wɔ hu. (Abɛi 3:11, 12) Ani enɛɛmɛi fɛɛ yeee odase akɛ wɔjara wa hã Yehowa?\n8. Mɛɛ gbɛ nɔ Lala 18:27-29 lɛ baanyɛ ahã wɔná jwɛŋmɔ ni ja yɛ wɔnaagbai lɛ ahe?\n8 Mɛi komɛi bu Maŋtsɛ David yaka gbɔmɔ, shi ehiɛ kpaaa nɔ akɛ Yehowa sumɔɔ lɛ ni eeye eebua lɛ. Enɛ ye ebua lɛ ni efi shi, eyɛ mli akɛ shihilɛ ni ekɛkpe lɛ bɛ mlɛo. (2 Sam. 16:5-7) Kɛ́ wɔkɛ naagba ko kpe loo shihilɛ ko hã wɔhao lɛ, Yehowa baanyɛ aye abua wɔ ni wɔná jwɛŋmɔ ni ja yɛ he, ni ebaanyɛ eye ebua wɔ ni wɔya nɔ wɔsɔmɔ lɛ, ekɔɔɔ he eko bɔ ni nakai shihilɛ loo naagba lɛ mli wa hã. (Kanemɔ Lala 18:27-29.) Kɛ́ Yehowa yɛ wɔsɛɛ lɛ, nɔ ko bɛ ni baanyɛ afite miishɛɛ ni wɔkɛsɔmɔɔ lɛ lɛ. (Rom. 8:31) Agbɛnɛ, hã wɔsusu shihilɛi etɛ lɛ ni kɛ́ wɔkɛkpe lɛ, ehe miihia waa ni wɔkai akɛ Yehowa sumɔɔ wɔ ni wɔjara wa hã lɛ lɛ ahe.\nKɛ́ wɔkane Biblia lɛ, ni ji Nyɔŋmɔ Wiemɔ ni ajɛ mumɔŋ aŋma lɛ, no baaye abua wɔ ni wɔkahao tsɔ kɛ́ wɔbɛ hewalɛ (Kwɛmɔ kuku 9-12)\n9. Kɛ́ hela mɔ wɔ lɛ, mɛɛ gbɛ nɔ ebaanyɛ ehã wɔnii afee wɔhe mɔbɔ?\n9 Kɛ́ hela mɔ wɔ lɛ, ehãa wɔnii feɔ wɔhe mɔbɔ ni wɔnuɔ he akɛ wɔhe bɛ sɛɛnamɔ ko dɔŋŋ. Kɛ́ bɔ ni hela lɛ efee wɔ lɛ hewɔ lɛ, mɔ fɛɛ mɔ nyɛɔ enaa, loo esa akɛ mɛi afee nibii ahã wɔ lɛ, ekolɛ ebaafee wɔ hiɛgbele. Bei komɛi po lɛ, ekolɛ mɛi enaaa, shi wɔ lɛ wɔle nɔ ni hela lɛ efee wɔ, kɛ nibii ni kulɛ wɔnyɛɔ wɔfeɔ shi amrɔ nɛɛ ehiii wɔ feemɔ, ni no hu baanyɛ afee wɔ hiɛgbele. Kɛ́ nibii ni tamɔ nɛkɛ hã wɔhao lɛ, Yehowa baanyɛ ashɛje wɔmii. Yɛ mɛɛ gbɛ nɔ?\n10. Yɛ nɔ ni awie yɛ Abɛi 12:25 lɛ naa lɛ, kɛ́ wɔbɛ hewalɛ lɛ, mɛni baanyɛ ashɛje wɔmii?\n10 Kɛ́ wɔbɛ hewalɛ lɛ, “wiemɔ kpakpa” baanyɛ ashɛje wɔmii. (Kanemɔ Abɛi 12:25.) Yehowa ehã aŋmala wiemɔi kpakpai pii yɛ Biblia lɛ mli, ni wiemɔi nɛɛ kaiɔ wɔ akɛ, kɛ́ hela mɔ wɔ po lɛ, wɔjara wa hã lɛ lolo. (Lala 31:19; 41:3) Esa akɛ wɔkane wiemɔi nɛɛ ni ajɛ mumɔŋ aŋma lɛ, ni kɛ́ ebaahi po lɛ, wɔkane shii abɔ. Yehowa baanyɛ atsɔ wiemɔi nɛɛ anɔ eye ebua wɔ ni wɔkahao tsɔ kɛ́ wɔbɛ hewalɛ.\n11. Mɛni nyɛmi nuu ko fee be ni hela ko ni naa wa mɔ lɛ lɛ? Ni mɛɛ gbɛ nɔ Yehowa ye ebua lɛ?\n11 Naa niiashikpamɔ ni nyɛmi nuu oblanyo ko ni atsɛɔ lɛ Jorge lɛ ná. Hela bamɔ lɛ waa, ni hela lɛ mli wo wu oyayaayai. Bɔ ni hela lɛ fee lɛ lɛ hewɔ lɛ, he fɛɛ he ni ebaatsɔ lɛ, aakwɛ lɛ. Enɛ fee lɛ hiɛgbele waa, ni ehã enu he akɛ ehe bɛ sɛɛnamɔ. Ewie akɛ: “Mikpaaa gbɛ kwraa akɛ nɔ ko tamɔ nakai baaba minɔ.” Ekɛfata he akɛ: “Hela lɛ tee nɔ emli wo wu, ni misusu bɔ ni mishihilɛ baafee lɛ he. Mihao waa, ni mikpa Yehowa fai ni eye ebua mi.” Mɛɛ gbɛ nɔ Yehowa ye ebua lɛ? Ewie akɛ: “Hela lɛ wo mi jwɛŋmɔ waa, no hewɔ lɛ, kɛ́ miikane nii lɛ, mijwɛŋmɔ nyɛɛɛ ahi nɔ. No hewɔ lɛ, awo mi hewalɛ ni mikane ŋmalɛi kukuji yɛ Lala wolo lɛ mli ni hãa anaa akɛ Yehowa jwɛŋɔ etsuji ahe. Mikane ŋmalɛi nɛɛ daa gbi, ni amɛshɛje mimii ni amɛwo mi hewalɛ. Be ni be shwie mli lɛ, mɛi na akɛ mihiɛ miifɛne kɛmiiba. Amɛwie po akɛ, bɔ ni miyɔɔ miishɛɛ lɛ ewo amɛ hewalɛ. Mina akɛ, Yehowa ebo misɔlemɔi lɛ toi! Nɔ najiaŋ ni minii baafee mihe mɔbɔ lɛ, mibɔi nɔ ni e-Wiemɔ lɛ kɛɔ yɛ bɔ ni enaa mi ehãa yɛ hela ni emɔ mi lɛ fɛɛ sɛɛ lɛ he lɛ moŋ he susumɔ.”\n12. Kɛ́ hela ko miigba onaa lɛ, mɛni esa akɛ ofee koni Yehowa aye abua bo?\n12 No hewɔ lɛ, ani hela ko emɔ bo? Kaahã ohiɛ kpa nɔ kɔkɔɔkɔ akɛ, Yehowa le nɔ ni mli ni otsɔɔ lɛ. Kpa lɛ fai ni eye ebua bo koni oná jwɛŋmɔ ni ja yɛ oshihilɛ lɛ he. Kanemɔ Biblia lɛ, koni oná wiemɔi ni shɛjeɔ mɔ mii ni Yehowa ehã aŋmala yɛ mli kɛhã bo lɛ ahe sɛɛ, titri lɛ, ŋmalɛi ni hãa wɔnaa akɛ Yehowa tsuji ajara wa waa hã lɛ lɛ. Kɛ́ ofee nakai lɛ, obaana akɛ, Yehowa mli hi hã mɛi fɛɛ ni sɔmɔɔ lɛ ni yeɔ lɛ anɔkwa lɛ.—Lala 84:11.\nYehowa ewo shi akɛ ebaadro wɔ nibii ni he hiaa wɔ, ni kɛ́ wɔhã enɛ hi wɔjwɛŋmɔŋ lɛ, wɔhaoŋ tsɔ kɛ́ wɔnitsumɔ je wɔdɛŋ (Kwɛmɔ kuku 13-15)\n13. Kɛ́ weku yitso ko nitsumɔ je edɛŋ lɛ, te enáa enɔ hewalɛ ehãa tɛŋŋ?\n13 Weku yitso fɛɛ weku yitso miisumɔ ni enyɛ ekwɛ eweku lɛ jogbaŋŋ. Shi bei komɛi lɛ, nibii komɛi hãa nakai feemɔ waa. Akɛ nɔkwɛmɔnɔ lɛ, ŋɔɔ lɛ akɛ, ashwie nyɛmi nuu ko yɛ nitsumɔ mli, tsɛbelɛ efeko nɔ ko. Ekɛ hiɛdɔɔ etao nitsumɔ lɛ eko aahu, shi enáaa. Te nyɛmi nuu nɛɛ baanu he ehã tɛŋŋ? Ekolɛ ebaanu he akɛ yaka gbɔmɔ ji lɛ. Shi kɛ́ ekɛ ejwɛŋmɔ ma Yehowa shiwoi lɛ anɔ lɛ, mɛɛ gbɛ nɔ no baaye abua lɛ?\n14. Mɛni hewɔ Yehowa yeɔ eshiwoi anɔ?\n14 Yehowa yeɔ eshiwoi anɔ be fɛɛ be. (Yos. 21:45; 23:14) Mɛni hewɔ? Yɛ yiŋtoi pii ahewɔ. Naa ekomɛi. Klɛŋklɛŋ lɛ, esumɔɔɔ ni efiteɔ egbɛ́i kpakpa lɛ. Yehowa ewo shi akɛ ebaakwɛ etsuji anɔkwafoi lɛ, ni enaa enɛ akɛ eji sɔ̃ ko ni kã enɔ ni esa akɛ etsu he nii. (Lala 31:1-3) Nɔ ni ji enyɔ lɛ, Yehowa le akɛ kɛ́ ekwɛɛɛ wɔ, ni ji eshĩabii lɛ, wɔnii baafee mɔbɔ tsɔ. No hewɔ lɛ, ewo shi akɛ ebaadro wɔ nibii ni he hiaa wɔ yɛ heloŋ kɛ mumɔŋ gbɛfaŋ fɛɛ, ni nɔ ko bɛ ni baanyɛ atsĩ enaa ni ekaye shiwoo nɛɛ nɔ!—Mat. 6:30-33; 24:45.\n15. (a) Mɛɛ naagba blema Kristofoi lɛ kɛkpe? (b) Mɛɛ gbɛ nɔ wiemɔi ni yɔɔ Lala 37:18, 19 lɛ woɔ wɔ hewalɛ?\n15 Kɛ́ wɔhã nɔ hewɔ ni Yehowa yeɔ eshiwoi anɔ lɛ hi wɔjwɛŋmɔ mli lɛ, no lɛ, kɛ́ wɔbɛ shika po lɛ, wɔyeŋ wɔtsui, ejaakɛ wɔle akɛ ebaaye ebua wɔ. Susumɔ blema Kristofoi lɛ ahe okwɛ. Be ni ate shi awo nyɛmimɛi ni yɔɔ Yerusalem lɛ, “amɛ fɛɛ amɛgbɛ amɛshwã,” ja bɔfoi lɛ pɛ. (Bɔf. 8:1) Ŋwanejee ko bɛ he akɛ, enɛ hã amɛteŋ mɛi pii ahe fi amɛ, ejaakɛ amɛjo foi amɛshi amɛshĩai kɛ amɛnitsumɔi. Shi Yehowa kwaaa amɛ, ni amɛmiishɛɛ hu etãaa. (Bɔf. 8:4; Heb. 13:5, 6; Yak. 1:2, 3) Yehowa ye ebua Kristofoi anɔkwafoi nɛɛ, ni ebaaye ebua wɔ hu.—Kanemɔ Lala 37:18, 19.\nKɛ́ wɔkɛ wɔjwɛŋmɔ ma nɔ ni wɔbaanyɛ wɔtsu yɛ wɔgbɔlɛ beiaŋ nɛɛ po nɔ lɛ, no baahã wɔna akɛ wɔjara wa hã Yehowa ni ehiɛ sɔɔ nɔ ni wɔnyɛɔ wɔtsuɔ lɛ (Kwɛmɔ kuku 16-18)\n16. Mɛni baanyɛ ahã wɔnu he akɛ wɔhe bɛ sɛɛnamɔ ko kɛhã Yehowa?\n16 Nyɛmimɛi komɛi ni egbɔlɔ lɛ nuɔ he akɛ amɛhe bɛ sɛɛnamɔ tsɔ kɛhã Yehowa. Eeenyɛ efee akɛ, be ni Maŋtsɛ David hu gbɔ lɛ, enu he nakai nɔŋŋ. (Lala 71:9) Kɛ́ bo hu onuɔ he nakai lɛ, mɛɛ gbɛ nɔ Yehowa baanyɛ aye abua bo?\n17. Mɛni wɔkaseɔ yɛ Jheri sane lɛ mli?\n17 Susumɔ niiashikpamɔ nɛɛ ni nyɛmi yoo ko ni atsɛɔ lɛ Jheri lɛ ná lɛ he okwɛ. Be ko lɛ, afɔ̃ nyɛmimɛi komɛi nine ni amɛba Maŋtsɛyeli Asa lɛ nɔ ni atsɔɔ amɛ bɔ ni akuraa tsũi ni akɛtsuɔ Yehowa sɔɔmɔ lɛ he nii lɛ ahãa, ni afɔ̃ lɛ nine ni eba eko, shi no mli lɛ, esumɔɔɔ ni eyaa. Ewie yɛ eyitsoŋ akɛ: “Migbɔ, okulafo ji mi, ni mileee tsũi akuramɔ he nɔ ko kwraa. Mɛni miyafee yɛ jɛmɛ?” Shi gbi gbɛkɛ ni enɔ jetsɛremɔ lɛ abaafee kpee lɛ, efɔse etsuiŋ fɛɛ eshwie Yehowa hiɛ. Kɛkɛ ni enɔ jetsɛremɔ lɛ, etee Maŋtsɛyeli Asa lɛ nɔ. Shi loloolo lɛ, eenu he akɛ kulɛ esaaa akɛ eyaa. Be ni nifeemɔ lɛ yaa nɔ lɛ, wielɔi lɛ ateŋ mɔ kome hã efee faŋŋ akɛ, kɛ́ wɔle tsũi akuramɔ he nɔ ko jio, wɔleee he nɔ ko jio lɛ, jeee no ji nɔ titri ni he hiaa. Nɔ titri ni he hiaa ji, ni wɔbaaná he miishɛɛ akɛ Yehowa atsɔɔ wɔ nii. Nɔ ni awie nɛɛ hã Jheri na akɛ Yehowa baanyɛ ekɛ lɛ atsu nii. Ewie akɛ: “Mina akɛ Yehowa miihã misɔlemɔ lɛ hetoo, ni mijwa yaafo. Etamɔ nɔ ni eekɛɛ mi akɛ eesumɔ ni etsɔɔ mi nii koni ekɛ mi atsu nii!” Jheri wie yɛ nɔ ni tee nɔ nakai gbi lɛ he akɛ: “Be ni miyaa nakai kpee lɛ shishi lɛ, minijiaŋ eje wui, miinu he akɛ mibɛ nɔ ko mli, ni mileee bɔ ni nibii anaa baayakpa ahã. Shi be ni kpee lɛ baa naagbee lɛ, awo mi hewalɛ, mitsui enyɔ mimli, ni mina faŋŋ akɛ, mihe yɛ sɛɛnamɔ!”\n18. Mɛni Biblia lɛ wieɔ ni hãa wɔnaa akɛ, kɛ́ wɔgbɔlɔ po lɛ, Yehowa hiɛ sɔɔ nɔ ni wɔnyɛɔ wɔtsuɔ yɛ esɔɔmɔ lɛ mli lɛ?\n18 Ani nuumo loo yoomo ji bo? Kaahã ohiɛ kpa nɔ kɔkɔɔkɔ akɛ, nɔ ko kɛ̃ yɛ ni obaanyɛ otsu ohã Yehowa. (Lala 92:12-15) Yesu hã wɔle akɛ, kɛ́ wɔnuɔ he akɛ nɔ ni wɔnyɛɔ wɔtsuɔ yɛ Yehowa sɔɔmɔ lɛ mli lɛ jeee nɔ ko po lɛ, Yehowa hiɛ sɔɔ waa. (Luka 21:2-4) No hewɔ lɛ, tsu nɔ ni obaanyɛ. Akɛ nɔkwɛmɔnɔ lɛ, obaanyɛ ogba mɛi Yehowa he sane, osɔle ohã onyɛmimɛi lɛ, ni owo mɛi hewalɛ ni amɛya nɔ amɛye Yehowa anɔkwa. Yehowa naa bɔ ni ojɛɔ otsuiŋ fɛɛ oboɔ lɛ toi lɛ, ni no hewɔ lɛ, ebuɔ bo akɛ enaanyo nitsulɔ, ekɔɔɔ he eko nɔ ni onyɛɔ otsuɔ.—1 Kor. 3:5-9.\n19. Mɛɛ gbɛ nɔ wiemɔi ni yɔɔ Romabii 8:38, 39 lɛ wajeɔ wɔ?\n19 Ani eŋɔɔɔ onaa akɛ, Yehowa, wɔ-Nyɔŋmɔ lɛ, buɔ mɛi ni jáa lɛ lɛ akɛ amɛjara wa ni amɛhe yɛ sɛɛnamɔ? Yehowa bɔ wɔ ni wɔfee esuɔmɔnaa nii, ni ja wɔjá lɛ dani wɔtsui baanyɔ wɔmli ni wɔná miishɛɛ. (Kpo. 4:11) Je lɛ ebuuu wɔ akɛ mɛi komɛi, shi efeee Yehowa hiɛgbele akɛ ebaaŋmɛ wɔ gbɛ ni wɔtsɛ lɛ wɔ-Nyɔŋmɔ. (Heb. 11:16, 38) Kɛ́ hela ko, shika he naagba, loo gbɔlɛ ehã ohao ni oonu he akɛ ohe bɛ sɛɛnamɔ ko lɛ, kaimɔ akɛ, Yehowa, wɔ-Tsɛ ni yɔɔ ŋwɛi lɛ sumɔɔ bo, ni nɔ ko nɔ ko nyɛŋ atse bo kɛje esuɔmɔ lɛ he.—Kanemɔ Romabii 8:38, 39.\nAni shihilɛ ko ni okɛkpe lɛ ehã oonu he akɛ ohe bɛ sɛɛnamɔ? Nikasemɔ nɛɛ baahã ona akɛ, yɛ Yehowa hiɛ lɛ, ohe yɛ sɛɛnamɔ waa. Agbɛnɛ hu, ebaahã ona nibii ni obaanyɛ ofee koni okanu he kɔkɔɔkɔ akɛ yaka gbɔmɔ ji bo, ekɔɔɔ he eko naagba ni okɛbaakpe.\nMƐNI YEHOWA FEƆ KƐTSƆƆ AKƐ WƆJARA WA HÃ LƐ . . .\nkɛ́ wɔbɛ hewalɛ?\nkɛ́ wɔhe fi wɔ yɛ shika gbɛfaŋ?\nkɛ́ gbɔlɛ hewɔ lɛ, wɔnyɛɛɛ wɔtsu babaoo?\nLALA 30 Mi-Tsɛ, Mi-Nyɔŋmɔ, Kɛ Mi-Naanyo


Baiblo Mi Sanehi Lot Yo ɔ Hyɛ E Se - Yehowa Odasefoli Internet Nítsumi He\nLOT kɛ e weku ɔ kɛ Abraham hi he kake ngɛ Kanaan zugba a nɔ. Ligbi ko ɔ, Abraham de Lot ke: ‘Hiɛ ɔ zugba a klee we bɔnɛ maa kpe wa lohwe ɔmɛ tsuo. I kpa mo pɛɛ, ha nɛ wa mi nɛ gbɛ. Ke o ngɔ hiɔ nɔ ɔ, ma ngɔ muɔ nɔ, nɛ ke o ngɔ muɔ nɔ ɔ, ma ngɔ hiɔ nɔ.’\nLot po e hɛ nɛ e hyɛ zugba a tsuo kɛ kpe. E na zugba a he ko nɛ ngɛ fɛu, nɛ́ nyu kɛ nga fuu ngɛ lejɛ ɔ kɛ ha e lohwe ɔmɛ. Lejɛ ɔ ji Yordan Kpokpa a nɛ. Lɔɔ heje ɔ, Lot kɛ e weku ɔ, kɛ e lohwe ɔmɛ tsuo hia kɛ ho lejɛ ɔ ya. Pee se ɔ, a ya hi Sodom ma a mi.\nSodom mabi ɔmɛ ji nimli yayamihi. Enɛ ɔ hao Lot, ejakaa lɛɛ e ji nɔmlɔ kpakpa. Nɛ e hao Mawu hulɔ. Nyagbe ɔ, Mawu tsɔ bɔfohi enyɔ konɛ a ya bɔ Lot kɔkɔ kaa e ma kpata Sodom kɛ ma nɛ́ e ngɛ kasa nya nɛ ji Gomora hɛ mi ngɛ a ní yayami ɔmɛ a heje.\nBɔfo ɔmɛ de Lot ke: ‘Ngɔɔ o yo ɔ kɛ o biyiwi ɔmɛ nɛ́ nyɛɛ je hiɛ ɔ esɔesɔ!’ Lot kɛ e weku ɔ he sɔɛ, heje ɔ bɔfo ɔmɛ nu a kɔni si nɛ a je mɛ kpo kɛ je ma a mi. Kɛkɛ nɛ bɔfo ɔ kake de mɛ ke: ‘Nyɛɛ tu fo kɛ he nyɛ yi wami! Nyɛ ko hyɛ nyɛ se. Nyɛɛ tu fo kɛ ya yoku ɔmɛ a nɔ konɛ nyɛ ko gbo.’\nLot kɛ e biyiwi ɔmɛ bu tue nɛ a tu fo kɛ je Sodom. A dɛ si be kpiti ko po, nɛ a hyɛ we a se hulɔ. Se Lot yo ɔ gbo tue. Benɛ a je Sodom ma a he saii ɔ, e da si nɛ e plɛ kɛ hyɛ e se. Kɛkɛ nɛ Lot yo ɔ plɛ pee ngo kpɔ. Anɛ o na lɛ ngɛ foni ɔ mi lo?\nWa ma nyɛ maa kase ní kɛ je sane nɛ ɔ mi. E tsɔɔ kaa Mawu heɔ nihi nɛ buɔ lɛ tue ɔ yi wami, se nihi nɛ bui lɛ tue ɔ lɛɛ, a hɛ mi kpataa.\nMɛni heje Abraham kɛ Lot gba a mi?\nMɛni heje Lot suɔ kaa e ma ya hi Sodom?\nKɛ Sodom mabi ɔmɛ ngɛ kɛɛ?\nMɛni kɔkɔ bɔmi bɔfohi enyɔ ɔmɛ kɛ ha Lot?\nMɛni heje Lot yo ɔ plɛ pee ngo kpɔ ɔ?\nMɛni wa ma nyɛ maa kase ngɛ Lot yo ɔ he sane ɔ mi?\nKane 1 Mose 13:5-13.\nMɛni wa ma nyɛ maa kase ngɛ Abraham he, ke nyagba ko ba waa kɛ ni kpahi a kpɛti? (1 Mose 13:8, 9; Rom. 12:10; Fil. 2:3, 4)\nKane 1 Mose 18:20-33.\nMɛni blɔ nɔ bɔnɛ Yehowa kɛ Abraham hi si ha a tsɔɔ kaa Yehowa kɛ Yesu maa kojo ngɛ dami blɔ nɔ? (1 Mose 18:25, 26; Mat. 25:31-33)\nKane 1 Mose 19:1-29.\nMɛni Baiblo mi sane nɛ ɔ tsɔɔ ngɛ bɔnɛ Mawu buɔ nyumu kɛ nyumu nɛ peeɔ yakayaka ní ɔ he? (1 Mose 19:5, 13; 3 Mose 20:13)\nMɛni slɔɔto peemi wa na ngɛ bɔnɛ Abraham kɛ Lot pee a ní ngɛ Mawu blɔ tsɔɔmi nɛ e kɛ ha mɛ ɔ he, nɛ mɛni wa ma nyɛ maa kase kɛ je enɛ ɔ mi? (1 Mose 19:15, 16, 19, 20; 22:3)\nKane Luka 17:28-32.\nMɛni su Lot yo ɔ hɛɛ ngɛ helo nya níhi a he, nɛ mɛni blɔ nɔ enɛ ɔ peeɔ kɔkɔ bɔmi kɛ haa wɔ? (Luka 12:15; 17:31, 32; Mat. 6:19-21, 25)\nKane 2 Petro 2:6-8.\nMɛni su e sa kaa wa ná ngɛ yayami peemi nɛ bɔle wɔ ɔ he, kaa bɔnɛ Lot pee ɔ? (Eze. 9:4; 1 Yoh. 2:15-17)


‘Nyɛ Ji Ye We Odasehi’—Yesaya 43:10 | Kase\nKANE NGƐ Afrikaans Albanian Amharic Arabic Argentina Mumuihi A Gbi Armenian Aymara Azerbaijani Azerbaijani (Cyrillic) Bengali Bicol Bislama Brazil Mumuihi A Gbi Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombia Mumuihi A Gbi Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Mumuihi A Gbi Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mazatec (Huautla) Mexico Mumuihi A Gbi Moore Ndebele Ndonga Nepali Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n‘Nɔ́ nɛ Yehowa de ji nɛ ɔ nɛ, “Nyɛ ji ye we odasehi.”’—YES. 43:10.\nMɛni blɔ nɔ Israel bi ɔmɛ ye Yehowa he odase ngɛ?\nMɛni ji Mawu biɛ ɔ sisi?\nMɛni blɔ nɔ waa maa gu kɛ tsɔɔ kaa wa bua jɔ kaa a kɛ Mawu biɛ klɔuklɔu ɔ tsɛɛ wɔ?\n1, 2. (a) Ke a ke odase ji nɔ ko ɔ, mɛni e tsɔɔ? Kɛ wa naa amaniɛ bɔmihi nɛ yaa nɔ ngɛ adafi fiami womihi, redio, kɛ tiivi nɔ ɔ ha kɛɛ? (b) Mɛni he je nɛ Yehowa kɛ e hɛ fɔɛ oposide bi nɛ a ngɛ je ɔ mi ɔ a nɔ ɔ?\nKE A ke odase ji nɔ ko ɔ, mɛni e tsɔɔ? Munyunguhi a sisi tsɔɔmi womi ko tsɔɔ odase sisi ke: “Nɔ ko nɛ nɔ́ ko ya nɔ ngɛ e hɛ mi nɛ e ngɛ he amaniɛ bɔe.” Kaa nɔ hyɛmi nɔ́ ɔ, a pee adafi fiami womi ko ngɛ South Africa ma nɛ ji Pietermaritzburg ɔ mi. A tsɛɛ adafi fiami womi nɛ ɔ ke The Witness. Kɛ je benɛ a bɔni jamɛ a adafi fiami womi ɔ peemi nɛ ɔ, jeha 160 be. Biɛ nɛ a kɛ ha jamɛ a adafi fiami womi ɔ sa saminya, ejakaa yi mi tomi he je nɛ a pee jamɛ a adafi fiami womi ɔ ji, konɛ a kɛ fia níhi nɛ yaa nɔ ngɛ je ɔ mi ɔ he adafi pɛpɛɛpɛ. Nɔ nɛ kɛ adafi fiami womi nɛ ji The Witness ɔ ba a, tsɔɔ kaa a “be lakpa munyu ko ngmae ngɛ womi ɔ mi gblegbleegble. Anɔkuale munyuhi pɛ nɛ a maa ngma ngɛ mi.”\n2 Se aywilɛho sane ji kaa a tui anɔkuale sisiisi ngɛ redio kɛ tiivi nɔ, kɛ adafi fiami womihi a mi. Enɛ ɔ he ɔ, Mawu ope ɔ tsɔɔ kaa e maa gu ni komɛ nɛ pi oposide bi ji mɛ ɔ a nɔ kɛ ha nɛ nihi nɛ a le lɛ. E de kɛ gu Ezekiel nɔ ke: ‘Je ma amɛ tsuo maa le kaa imi ji Yehowa.’ (Eze. 39:7) Je Mluku ɔ Matsɛ ɔ kɛ e hɛ fɔɛ oposide bi nɛ a ngɛ je nɛ ɔ mi ɔ a nɔ. E ngɛ Odasefohi maa pee kaa ayɔ kpaanyɔ nɛ a ngɛ nihi nɛ a ngɛ je ma amɛ tsuo a mi ɔ, e he ní tsɔɔe. A ngɛ mɛ níhi nɛ Yehowa pee ha adesahi blema, kɛ níhi nɛ e ngɛ pee ha adesahi mwɔnɛ ɔ tsɔɔe. Jehanɛ se hu ɔ, Mawu we odase ɔmɛ ngɛ nihi tsɔɔe kaa Mawu wo si kaa hwɔɔ se ɔ, e maa pee ní kpakpahi ha adesahi. Ke waa kɛ kã yeɔ Mawu he odase ɔ, lɔ ɔ tsɔɔ kaa wa ngɛ biɛ nɛ e kɛ fɔ wa nɔ ɔ nya ní tsue kaa bɔ nɛ Yesaya 43:10 tsɔɔ ɔ. Yehowa de ngɛ lejɛ ɔ ke: ‘Mo ji ye we odase. Imi ji nɔ nɛ hla mo, konɛ o pee ye tsɔlɔ.’\n3, 4. (a) Mɛni be Baiblo Kaseli ɔmɛ tsake a biɛ? Kɛ a pee a ní ngɛ biɛ ehe nɛ a kɛ tsɛɛ mɛ ɔ he ha kɛɛ? (Moo hyɛ foni nɛ ngɛ ni kasemi ɔ sisije ɔ.) (b) Mɛni sane bimihi a he nɛ wa ma susu?\n3 E ji he blɔ ngua nɛ wa ná kaa a kɛ Yehowa biɛ ɔ tsɛɔ wɔ, ejakaa e ji “Neneene Matsɛ.” E de ke: “Biɛ nɛ ɔ ji ye biɛ kɛ yaa neneene, nɛ yi nɔhi nɛ maa ba a, mɛ hu a ma tsɛ mi jã.” (1 Tim. 1:17; 2 Mose 3:15; kɛ to Fiɛlɔ 2:16 he.) Ngɛ jeha 1931 ɔ mi ɔ, Baiblo Kaseli ɔmɛ ngɔ biɛ nɛ ji Yehowa Odasefohi ɔ kɛ fɔ a nɔ. Pee se ɔ, nihi fuu ngma sɛ womi kɛ tsɔɔ kaa a bua jɔ jamɛ a biɛ ɔ he. Asafo ko nɛ ngɛ Canada a ngma ke: “Wa bua jɔ wawɛɛ kaa wa ji Yehowa we odasefohi. Enɛ ɔ ha nɛ wa mwɔ wa yi mi kpɔ kaa wa ma tsu biɛ ɔ nya ní.”\n4 Mɛni blɔ nɔ o maa gu kɛ tsɔɔ kaa o bua jɔ Mawu biɛ ɔ nɛ a kɛ tsɛɔ mo ɔ he? Jehanɛ se hu ɔ, anɛ o ma nyɛ maa tsɔɔ ngmami nɛ wa je biɛ Yehowa Odasefohi ɔ kɛ je mi ɔ nya lo?\nMAWU WE ODASEHI NƐ A HI SI BLEMA\n5, 6. (a) Ngɛ mɛni blɔ nɔ fɔli nɛ a hi Israel ɔ ye Yehowa he odase? (b) Mɛni hu a fã fɔli nɛ a hi Israel ɔ kaa a pee, nɛ mɛni he je nɛ e he hia nɛ fɔli nɛ a ngɛ mwɔnɛ ɔ hu nɛ a pee jã?\n5 Israel bi nɛ a hi si ngɛ Yesaya be ɔ mi ɔ ji Yehowa we ‘odasehi,’ nɛ Israel ma mluku ɔ ji Yehowa “tsɔlɔ.” (Yes. 43:10) Blɔ kake nɛ fɔli nɛ a hi Israel ɔ gu kɛ ye Mawu he odase ji kaa a tsɔɔ a bimɛ níhi nɛ Mawu pee ha a nɛmɛ ɔmɛ. Kaa nɔ hyɛmi nɔ́ ɔ, benɛ Yehowa ngɛ Israel bi ɔmɛ tsɔɔe kaa a ye Hetsɔmi ɔ daa jeha a, e de mɛ ke: ‘Ke nyɛ bimɛ bi nyɛ ke, “Kusumi nɛ ɔ sisi nɛɛ?” ɔ, nyɛ de mɛ ke, “Yehowa Hetsɔmi ɔ bɔ sami ɔ ji nɛ ɔ nɛ; ejakaa e tsɔ Israel bi ɔmɛ a he ngɛ Egipt. E gbe Egipt bi ɔmɛ, se wɔ lɛɛ e ha wa yi na wami.” Kɛkɛ nɛ ni ɔmɛ ma a yi si nɛ a ja Mawu.’ (2 Mose 12:26, 27) Eko ɔ, fɔli ɔmɛ ma de a bimɛ ɔmɛ kaa Farao sume kaa e maa ngmɛɛ Israel bi ɔmɛ a he konɛ a ya ja Yehowa ngɛ nga a nɔ. Farao de ke: ‘Mɛnɔ ji jamɛ a Yehowa a? Mɛni he je nɛ e sa kaa ma bu e gbi tue nɛ ma ha Israel nɛ ho ɔ?’ (2 Mose 5:2) Eko ɔ, fɔli ɔmɛ ma de a bimɛ ɔmɛ bɔ nɛ Yehowa plɛ kɛ ha Farao sane bimi ɔ heto ha. Yehowa ngɔ haomihi kakaaka nyɔngma kɛ ba Egipt bi ɔmɛ a nɔ. Pee se ɔ, Yehowa kpata Egipt ta buli ɔmɛ a hɛ mi ngɛ Wo Tsu ɔ mi. Yehowa tsɔɔ kaa lɛ ji Ope ɔ nɛ. Jehanɛ se hu ɔ, Israel bi ɔmɛ na kaa Yehowa ji anɔkuale Mawu, nɛ be tsuaa be ɔ, e yeɔ e si womi nɔ.\n6 Atsinyɛ jemi ko be he kaa Israel bi ɔmɛ tsɔɔ a bimɛ, kɛ ma se bi nɛ a ji a nyɔguɛhi ɔ nyakpɛ níhi nɛ Yehowa pee ha mɛ ɔ. A fã fɔli kaa a tsɔse a bimɛ konɛ a ye Mawu mlaahi a nɔ, nɛ a pee a he klɔuklɔu. Yehowa de ke: ‘Nyɛɛ pee nyɛ he klɔuklɔu, ejakaa imi Yehowa, nyɛ Mawu ɔ, i ngɛ klɔuklɔu.’ (3 Mose 19:2; 5 Mose 6:6, 7) E sa nɛ fɔli nɛ a ngɛ mwɔnɛ ɔ hu nɛ a pee jã. E sa nɛ a tsɔse a bimɛ konɛ a wo Mawu biɛ klɔuklɔu ɔ hɛ mi nyami!—Kane Abɛ 1:8; Efeso Bi 6:4.\nKe wa tsɔɔ wa bimɛ Yehowa he ní ɔ, lɔ ɔ woɔ Yehowa biɛ ɔ hɛ mi nyami (Hyɛ kuku 5, 6)\n7. (a) Benɛ Israel bi ɔmɛ ye Yehowa anɔkuale ɔ, kɛ mahi nɛ bɔle mɛ ɔ pee a ní ha kɛɛ? (b) Mɛni e sa kaa nihi nɛ Mawu biɛ ɔ fɔɔ si ngɛ a nɔ ɔ nɛ a pee?\n7 Benɛ Israel bi ɔmɛ bu Mawu tue ɔ, a nyɛ nɛ a ye Mawu biɛ ɔ he odase kpakpa. A de mɛ ke: ‘Je ma amɛ tsuo maa na kaa Yehowa hla nyɛ nɛ nyɛɛ pee lɛ nitsɛ e ma, nɛ a maa ye nyɛ gbeye.’ (5 Mose 28:10) Se dɔmi sane ji kaa behi fuu ɔ, Israel bi ɔmɛ yi Mawu anɔkuale. A ja Kanaan bi a mawuhi kɛ a we amagahi. Jamɛ a mawu ɔmɛ a yi mi wa, enɛ ɔ he ɔ, mɛ hu a yi mi ba wa. A sã a bimɛ ngɛ la mi, nɛ a wa ohiatsɛmɛ yi mi. Enɛ ɔ ha nɛ wa na kaa e sa nɛ waa kase Yehowa, nɛ waa pee wa he klɔuklɔu, ejakaa Yehowa ji Nɔ Klɔuklɔu Pe Kulaa, nɛ e biɛ hu ngɛ wa nɔ!\n‘NYƐƐ HYƐ NƆ́ EHE NƐ MA PEE Ɔ’\n8. Mɛni Yehowa fã Yesaya kaa e pee, nɛ kɛ Yesaya pee e ní ha kɛɛ?\n8 Yehowa gba kɛ fɔ si kaa e ma kpɔ̃ Israel bi ɔmɛ kɛ je nyɔguɛ yemi mi nɛ a maa na kɛ a hɛngmɛ. (Yes. 43:19) Yesaya yi kake kɛ ya si yi ekpa a tsɔɔ haomi komɛ nɛ maa ba Yerusalem kɛ mahi nɛ bɔle Yerusalem ɔ a nɔ. Yehowa le níhi nɛ ngɛ adesa tsui mi. E de Yesaya kaa Israel bi ɔmɛ be e munyu ɔ tue bue mohu lɛɛ, se e ya nɔ nɛ e bɔ mɛ kɔkɔ. Enɛ ɔ pee Yesaya nyakpɛ, nɛ e suɔ kaa e maa le be nɛ Mawu we bi ɔmɛ ma tsake a tsui. Mawu de lɛ ke: “Kɛ yaa su be nɛ ma amɛ a hɛ mi ma kpata, nɛ a maa pee ma dokuhi nɛ a be nɔ ko nɔ ko nae ngɛ we ɔmɛ a mi, nɛ zugba a nitsɛ hu nɔ maa je gu.”—Kane Yesaya 6:8-11.\n9. (a) Mɛni be gbami nɛ Yesaya gba kɛ kɔ Yerusalem he ɔ ba mi? (b) Mwɔnɛ ɔ, mɛni kɔkɔ bɔmi nɛ e he hia kaa nihi nɛ a bu tue?\n9 Yehowa kɛ fami nɛ ɔ ha Yesaya ngɛ Matsɛ Uzia tsɛ yemi ɔ nyagbe maa pee jeha 778 loko a fɔ Kristo. Yesaya kɛ jeha 46 tsu gbami ní tsumi ɔ. E gba kɛ ya si Matsɛ Hezekia yi nɔ ngɛ jeha 732 loko a fɔ Kristo. A kpata Yerusalem ma a hɛ mi ngɛ jeha 607 loko a fɔ Kristo. Yesaya gba kɛ fɔ si maa pee jeha 125 loko a kpata ma a hɛ mi. Enɛ ɔ he ɔ, Mawu sɛ hlami kulaa nɛ e bɔ e we bi kɔkɔ ngɛ nɔ́ nɛ maa ba a nɔ hwɔɔ se ɔ he. Mwɔnɛ ɔ hu ɔ, Yehowa ha nɛ e we bi ngɛ nihi kɔkɔ bɔe ngɛ níhi nɛ maa ba hwɔɔ se ɔ a he. Maa pee jeha 135 ji nɛ ɔ, Hwɔɔmi Mɔ ɔ ngɛ nihi kɔkɔ bɔe kaa e be kɛe kulaa nɛ Satan nɔ yemi ɔ maa ba nyagbe, nɛ Yesu Kristo Jeha Akpe Nɔ Yemi ɔ ma ba da nane mi.—Kpoj. 20:1-3, 6.\n10, 11. Mɛni gbami Yesaya gba nɛ Israel bi ɔmɛ ye e mi bami he odase?\n10 Yuda bi fuu tsɔ we Babilon bi ɔmɛ a hɛ mi atua. Enɛ ɔ he ɔ, Babilon bi ɔmɛ gbi mɛ, mohu ɔ, benɛ a kpata Yerusalem ma a hɛ mi ɔ, mɛɛ lɛɛ a nuu mɛ nyɔguɛ. (Yer. 27:11, 12) Mawu we bi ɔmɛ ya ye jeha 70 ngɛ nyɔguɛ tso mi. Pee se ɔ, a na kaa gbami nɛ nyɛɛ se nɛ ɔ ba mi: ‘Yehowa, yi wami helɔ, Israel Mawu Klɔuklɔu ɔ, bɔ nɛ e de ji nɛ ɔ nɛ: “Ma tsɔ nihi kɛ ya Babilon tɔɔ kɛ he o yi wami. Ma ku agbo ɔmɛ ngɔ pue si.”’—Yes. 43:14.\n11 Yehowa ha nɛ jamɛ a gbami ɔ ba mi ngɛ blɔ nɛ ngɛ nyakpɛ nɔ ngɛ October, jeha 539 loko a fɔ Kristo. Babilon matsɛ ɔ kɛ e ma nimeli ɔmɛ ngɛ ní nue ngɛ kpluhi nɛ a ya muɔɔ ngɛ Yerusalem sɔlemi we ɔ mi ɔ mi, nɛ a ngɛ a mawu ɔmɛ a yi jee. Jamɛ a nyɔ ɔ mi nɔuu ɔ, Media bi kɛ Persia bi a ta buli ba kpata Babilon hɛ mi. Ngɛ jeha 538 aloo jeha 537 loko a fɔ Kristo ɔ mi ɔ, Sirus nɛ kpata Babilon hɛ mi ɔ fã Yuda bi ɔmɛ kaa a ho Yerusalem ya konɛ a ya fia Mawu sɔlemi we ɔ kɛ ma si ekohu. Yesaya gba enɛ ɔ kɛ fɔ si momoomo. E tsɔɔ hu kaa Yehowa wo si kaa e maa bu e we bi nɛ a pia a he nɛ a kpale kɛ ho Yerusalem ya a, a he, nɛ e ma ha mɛ a hiami níhi. Mawu tsɛ mɛ ke “Ye ma nɛ imi nitsɛ i bɔ ha ye he, konɛ a la kɛ je ye yi!” (Yes. 43:21; 44:26-28) Benɛ Yuda bi ɔmɛ kpale a se kɛ ho nɛ a ya fia Yehowa sɔlemi we ɔ kɛ ma si ekohu ɔ, lɔ ɔ ha nɛ a na kaa Yehowa pɛ ji anɔkuale Mawu, nɛ yeɔ e munyu nɔ be tsuaa be.\n12, 13. (a) Benɛ Israel bi ɔmɛ kpale ya ma sɔlemi we ɔ, mɛnɔmɛ piɛɛ a he? (b) Mɛni a hyɛɛ blɔ kaa “to kpa” amɛ nɛ a pee be mi nɛ a ngɛ ‘Mawu Israel’ ɔ ye buae ɔ, nɛ mɛni hɛ nɔ kami a ngɛ?\n12 Benɛ Israel bi ɔmɛ kpale ya ma sɔlemi we ɔ ekohu ɔ, ma se nihi ayɔhi abɔ ba piɛ a he kɛ ja Yehowa. (Ezra 2:58, 64, 65; Est. 8:17) Mwɔnɛ ɔ, “nimli asafo” nɛ ji Yesu “to kpa” amɛ hu fĩ nihi nɛ a pɔ mɛ nu nɛ ji ‘Mawu Israel’ ɔ se. (Kpoj. 7:9, 10; Yoh. 10:16; Gal. 6:16) A tsɛɛ nihi nɛ a pɔ mɛ nuɔ ɔ, kɛ nimli asafo ɔ tsuo ke, Yehowa Odasefohi.\n13 Ngɛ Kristo Jeha Akpe Nɔ Yemi ɔ mi ɔ, nimli asafo ɔ ma ná he blɔ ngua ko. A ma de nihi nɛ a ma tle mɛ si ɔ si himi nɛ a kɛ kpe ngɛ nyagbe ligbi ɔmɛ a mi ngɛ Yehowa he odase nɛ a ye ɔ he. Se ja wa he tsɔ kɛ pi si loko wa ma nyɛ ma ná he blɔ nɛ ɔ. Wa ngɛ mɔde bɔe kaa wa maa pee Yehowa suɔmi nya ní mohu lɛɛ, se kɛ̃ ɔ, wa tɔ̃ɔ daa ligbi. Enɛ ɔ he ɔ, daa nɛ ɔ, e sa nɛ wa kpa Yehowa pɛɛ nɛ e ngɔ wa he tɔmihi kɛ pa wɔ. Ke wa ya nɔ nɛ wa pee wa he klɔuklɔu ɔ, lɔ ɔ tsɔɔ kaa wa bua jɔ he blɔ ngua nɛ wa ná kaa Yehowa ngɔ e biɛ ɔ kɛ fɔ wa nɔ ɔ he.—Kane 1 Yohane 1:8, 9.\nNƆ́ NƐ MAWU BIƐ Ɔ TSƆƆ\n14. Mɛni ji Yehowa biɛ ɔ sisi?\n14 Loko wa bua maa jɔ Mawu biɛ ɔ nɛ a kɛ tsɛɔ wɔ ɔ he saminya a, ja wa nu biɛ ɔ sisi. A je biɛ “Yehowa” a kɛ je Hebri peemimunyu ko nɛ a ma nyɛ maa tsɔɔ sisi ke, “e peeɔ” ɔ mi. Enɛ ɔ he ɔ, Yehowa biɛ ɔ sisi ma nyɛ maa tsɔɔ “O Deɔ O Peeɔ.” Yehowa lɛ e bɔ je mluku ɔ kɛ níhi tsuo nɛ ngɛ mi, nɛ e tsuɔ e yi mi tomihi a he ní. Enɛ ɔ he ɔ, e da blɔ kaa a tsɛɛ lɛ ke Yehowa. Ke Yehowa de ke e maa pee nɔ́ ko ɔ, nɔ ko be nyɛe maa tsi e nya. Satan po be nyɛe maa pee jã.\n15. Kaa bɔ nɛ Yehowa de Mose ɔ, mɛni wa kaseɔ ngɛ Yehowa biɛ ɔ he? (Hyɛ daka nɛ ji, “ Biɛ Nɛ E Sisi Numi Mi Kuɔ.”)\n15 Yehowa biɛ ɔ hɛɛ sisi numihi fuu. E ha nɛ Mose le kake. E pee enɛ ɔ benɛ e ngɛ Mose tsɔe konɛ e ya kpɔ̃ Israel bi ɔmɛ kɛ je Egipt ɔ. Baiblo ɔ de ke: “Mawu de Mose ke, ‘Imi Ji Nɔ Nɛ I Ji.’ E ya nɔ nɛ e de ke, ‘Bɔ nɛ o ma de Israel bi ɔmɛ ji, “Nɔ nɛ a tsɛɛ lɛ Imi Ji ɔ tsɔ mi nyɛ ngɔ.”’” (2 Mose 3:14) Enɛ ɔ tsɔɔ kaa Mawu maa pee nɔ́ tsuaa nɔ́ nɛ e he hia kaa e pee konɛ e ha nɛ e yi mi tomi nɛ ba mi. Ngɛ Israel bi ɔmɛ a blɔ fa mi ɔ, Yehowa kpɔ̃ mɛ kɛ je nyɔguɛ yemi mi, e bu a he, e tsɔɔ mɛ blɔ, nɛ e ha mɛ a hiami níhi kɛ níhi nɛ ma ha nɛ a hemi kɛ yemi mi maa wa.\nO BUA NƐ JƆ MAWU BIƐ Ɔ HE\n16, 17. (a) Mɛni blɔ nɔ waa maa gu kɛ tsɔɔ kaa wa bua jɔ he blɔ nɛ wa ná kaa a kɛ Mawu biɛ ɔ tsɛɛ wɔ ɔ he? (b) Mɛni he wa ma susu ngɛ ní kasemi nɛ nyɛɛ se ɔ mi?\n16 Mwɔnɛ ɔ hu ɔ, Yehowa ngɛ e biɛ ɔ nya ní tsue. E haa wɔ wa hiami níhi kɛ níhi nɛ maa ye bua wɔ konɛ wa hemi kɛ yemi ɔ mi nɛ wa. Se Mawu biɛ ɔ hɛɛ sisi numi kpa ko hulɔ. E biɛ ɔ tsɔɔ hu kaa e ma nyɛ maa gu nihi nɛ a yeɔ e he odase ɔ a nɔ kɛ tsu e yi mi tomi he ní. Ke enɛ ɔ ngɛ wa juɛmi mi ɔ, lɔ ɔ maa wo wɔ he wami konɛ wa tsu wa biɛ ɔ nya ní. Kaa nɔ hyɛmi nɔ́ ɔ, nyɛminyumu ko ngɛ Norway nɛ a tsɛɛ lɛ ke Kåre. E ye jeha 84. E kɛ kã fiɛɛ jeha 70 sɔuu ji nɛ ɔ. Kåre de ke: “E ji he blɔ ngua nɛ i ná kaa i ngɛ Yehowa nɛ ji, neneene Matsɛ ɔ sɔmɔe. Ye bua hu jɔ kaa i piɛɛ nihi nɛ a kɛ Mawu biɛ klɔuklɔu ɔ tsɛɛ mɛ ɔ a he. E ji he blɔ ngua nitsɛ nɛ i náa kaa ma tsɔɔ nihi Baiblo ɔ mi anɔkuale ɔ. Ke i tsɔɔ nɔ ko anɔkuale ɔ nɛ e nu sisi nɛ e tsui nɔ e mi ɔ, ye bua jɔɔ. Kaa nɔ hyɛmi nɔ́ ɔ, i tsɔɔ mɛ se nami nɛ ngɛ Kristo kpɔmi afɔle sãmi ɔ he. I tsɔɔ mɛ hu kaa kɛ gu Kristo kpɔmi afɔle sami ɔ nɔ ɔ, wa ma ná neneene wami ngɛ je ehe ko mi hwɔɔ se. Jã nɛ i peeɔ ɔ haa nɛ i bua jɔɔ.”\n17 Ngɛ anɔkuale mi ɔ, e yee kaa o maa na nihi nɛ a suɔ kaa a maa kase Mawu he ní. Se kaa bɔ nɛ e ji ngɛ Kåre blɔ fa mi ɔ, ke wa na nɔ kake pɛ po nɛ e suɔ kaa e maa kase Yehowa he ní ɔ, wa bua jɔɔ wawɛɛ nitsɛ. Se mɛni blɔ nɔ wa maa gu kɛ ye Yehowa kɛ Yesu tsuo a he odase? Wa ma susu sane bimi nɛ ɔ he ngɛ ní kasemi nɛ nyɛɛ se ɔ mi.\nBiɛ Nɛ E Sisi Numi Mi Kuɔ\nNɔ́ Nɛ Biɛ ɔ Tsɔɔ\n“O Deɔ O Peeɔ”\nNɔ́ He Je Nɛ Biɛ ɔ Sa\nYehowa lɛ bɔ níhi tsuo\nE peeɔ nɔ́ tsuaa nɔ́ nɛ e to e yi mi kaa e maa pee ɔ\nNɔ́ Nɛ Biɛ ɔ Ha Nɛ Wa Le\nE peeɔ nɔ́ tsuaa nɔ́ nɛ e he hia kaa e pee konɛ e si womihi nɛ ba mi\nE ma nyɛ maa gu níhi nɛ e bɔ ɔmɛ a nɔ kɛ tsu e yi mi tomihi a he ní\nNɔ́ ko nɔ́ ko be nɛ maa tsi Yehowa nya, nɛ ma ha nɛ e yi mi tomi be mi bae


‘Miikpa nyɛ fai ni nyɛto mumɔ ekomefeemɔ lɛ.’—EFE. 4:1, 3.\nTE OBAATSƆƆ MLI OHA TƐŊŊ?\nMɛɛ yiŋtoo yɔɔ Nyɔŋmɔ gbɛjianɔtoo lɛ sɛɛ?\nTe wɔɔfee tɛŋŋ ‘wɔto mumɔ ekomefeemɔ lɛ’?\nMɛni baaye abua wɔ koni ‘wɔmli ahi aha wɔhe’?\n1, 2. Mɛni ji Yehowa yiŋtoo kɛha shikpɔŋ lɛ kɛ adesai?\nWEKU. Kɛ́ onu wiemɔ nɛɛ, mɛni baa ojwɛŋmɔ mli? Suɔmɔ? Miishɛɛ? Ekome ni afeɔ kɛtsuɔ yiŋtoo ko he nii? He ko ni yɔɔ shweshweeshwe ni abaanyɛ ada, akase nii, ní akɛ he agba sane yɛ? Nakai eji, kɛji oyɛ weku ko ni dɔɔ mɔ he mli. Yehowa diɛŋtsɛ ji weku lɛ Shishitolɔ. (Efe. 3:14, 15) Eyiŋtoo ji akɛ ebɔɔ nii fɛɛ ni yɔɔ ŋwɛi kɛ shikpɔŋ lɛ nɔ lɛ ahi shi shweshweeshwe, amɛhé amɛhe amɛye, ní amɛfee ekome kɛhi shi.\n2 Kɛjɛ beni adesai fee esha nɛɛ, amɛfataaa Nyɔŋmɔ jeŋ muu fɛɛ weku lɛ he dɔŋŋ, shi no tsakeee Yehowa yiŋtoo lɛ. Ebaakwɛ koni Paradeiso shikpɔŋ lɛ nɔ ayi obɔ kɛ Adam kɛ Hawa shwiei. (1 Mose 1:28; Yes. 45:18) Eto nɔ fɛɛ nɔ ni baaha yiŋtoo nɛɛ aba mli lɛ he gbɛjianɔ. Awie gbɛjianɔtoi nɛɛ saŋŋ he yɛ Efesobii awolo lɛ, ní wieɔ ekomefeemɔ he titri lɛ mli. Nyɛhaa wɔsusua wolo nɛɛ mli kukuji komɛi ahe, ní wɔkwɛ bɔ ni wɔɔfee wɔye wɔbua koni Yehowa yiŋtoo akɛ ebaafee ebɔɔ nii lɛ fɛɛ ekome lɛ aba mli.\nGBƐJIANƆTOO LƐ KƐ NƆ NI ETSUƆ\n3. Mɛni ji Nyɔŋmɔ gbɛjianɔtoo ni awie he yɛ Efesobii 1:10 lɛ, ni mɛɛ be ebɔi eklɛŋklɛŋ fã lɛ he nitsumɔ?\n3 Mose kɛɛ Israelbii lɛ akɛ: “Yehowa, wɔ-Nyɔŋmɔ lɛ, Yehowa kome ni.” (5 Mose 6:4) Nɔ fɛɛ nɔ ni Yehowa feɔ lɛ kɛ eyiŋtoo lɛ kpãa gbee. No hewɔ lɛ, Nyɔŋmɔ kwɛ koni mɛi fɛɛ ni yɔɔ ŋwɛi kɛ shikpɔŋ lɛ nɔ lɛ afee ekome akɛ weku. Etsɛ nifeemɔi nɛɛ akɛ “gbɛjianɔtoo.” (Nyɛkanea Efesobii 1:8-10.) Gbɛjianɔtoo nɛɛ baatsu eyiŋtoo lɛ he nii yɛ fãi enyɔ mli. Yɛ klɛŋklɛŋ fã lɛ mli lɛ, esaa mɛi ni afɔ amɛ mu lɛ asafo lɛ kɛha wala yɛ ŋwɛi, koni amɛtsu nii yɛ amɛmumɔŋ Hiɛnyiɛlɔ, Yesu Kristo shishi. Nɛkɛ fã nɛɛ je shishi yɛ afi 33 Ŋ.B. Pentekoste gbi lɛ nɔ, beni Yehowa bɔi mɛi ni kɛ Kristo baaye nɔ yɛ ŋwɛi lɛ anaa buamɔ lɛ. (Bɔf. 2:1-4) Akɛni adamɔ Kristo kpɔ̃mɔ lɛ nɔ abu mɛi ni afɔ amɛ mu lɛ jalɔi kɛha wala hewɔ lɛ, amɛkpɛlɛɔ nɔ akɛ amɛji “Nyɔŋmɔ bii.”—Rom. 3:23, 24; 5:1; 8:15-17.\n4, 5. Mɛni gbɛjianɔtoo lɛ tsuɔ he nii yɛ fã ni ji enyɔ lɛ mli?\n4 Yɛ fã ni ji enyɔ lɛ mli lɛ, esaa mɛi ni baahi Paradeiso yɛ shikpɔŋ lɛ nɔ, yɛ Kristo Mesia Maŋtsɛyeli lɛ shishi lɛ. “Asafo babaoo” lɛ baafee kuu nɛɛ klɛŋklɛŋ bii. (Kpoj. 7:9, 13-17; 21:1-5) Yɛ Afii Akpe Nɔyeli lɛ mli lɛ, abaatee mɛi akpekpe toi akpei abɔ shi afata amɛhe. (Kpoj. 20:12, 13) Kwɛ bɔ ni gbohiiashitee lɛ baaha wɔná hegbɛi kɛtsɔɔ akɛ wɔfee ekome! Yɛ afii akpe lɛ naagbee lɛ, akɛ naagbee kaa baaba “nii ni yɔɔ shikpɔŋ lɛ nɔ” lɛ nɔ. Mɛi ni baaye anɔkwa yɛ nakai kaa lɛ mli lɛ baatsɔmɔ “Nyɔŋmɔ bii” yɛ shikpɔŋ lɛ nɔ.—Rom. 8:21; Kpoj. 20:7, 8.\n5 Nyɔŋmɔ gbɛjianɔtoo lɛ miitsu fãi enyɔ lɛ fɛɛ—nɔ ni yɔɔ ŋwɛi kɛ nɔ ni yɔɔ shikpɔŋ lɛ nɔ lɛ—he nii ŋmɛnɛ. Shi ákɛ aŋkroaŋkroi lɛ, mɛɛ gbɛ nɔ wɔkɛ Nyɔŋmɔ gbɛjianɔtoo lɛ feɔ ekome amrɔ nɛɛ?\n‘NYƐTOA MUMƆ EKOMEFEEMƆ LƐ’\n6. Mɛni Ŋmalɛi lɛ tsɔɔ yɛ bɔ ni esa akɛ Kristofoi akpe amɛha lɛ he?\n6 Ŋmalɛi lɛ tsɔɔ akɛ esa akɛ Kristofoi akpe kutuu. (1 Kor. 14:23; Heb. 10:24, 25) Enɛ feemɔ biɔ babaoo fe ni aaabua he naa yɛ he kome, taakɛ mɛi ni yaa jara nɔ loo mɛi ni yaa shwɛmɔhe buaa amɛhe naa lɛ. Anɔkwa ekomefeemɔ yaa shɔŋŋ fe nakai. Kɛ́ wɔkɛ Yehowa gbɛtsɔɔmɔ tsu nii, ni wɔŋmɛ gbɛ ni Nyɔŋmɔ mumɔ krɔŋkrɔŋ lɛ tsake wɔ lɛ, wɔbaanyɛ wɔná nakai ekomefeemɔ lɛ.\n7. Kɛ́ akɛɛ ‘ato mumɔ ekomefeemɔ lɛ,’ te atsɔɔ tɛŋŋ?\n7 Eyɛ mli akɛ Yehowa buɔ mɛi ni efɔ amɛ mu lɛ akɛ bii ni ji jalɔi, kɛ tooi krokomɛi lɛ hu akɛ nanemɛi ni ji jalɔi kɛtsɔ Kristo kpɔ̃mɔ afɔleshaa lɛ nɔ moŋ, shi bei abɔ ni wɔyɔɔ wala mli yɛ shikpɔŋ lɛ nɔ yɛ nibii agbɛjianɔtoo nɛɛ mli nɛɛ, béi baate shi bei komɛi. (Rom. 5:9; Yak. 2:23) Kɛ́ jeee nakai kulɛ, Biblia lɛ woŋ wɔ ŋaa akɛ wɔya nɔ ‘wɔnanaa wɔha wɔhe.’ Te wɔɔfee tɛŋŋ wɔha ekomefeemɔ ahi wɔkɛ wɔnyɛmimɛi heyelilɔi lɛ ateŋ? Esa akɛ wɔná “heshibaa jwɛŋmɔ kɛ humifeemɔ fɛɛ.” Kɛfata he lɛ, Paulo wo wɔ hewalɛ ni wɔbɔ mɔdɛŋ ni ‘wɔto mumɔ ekomefeemɔ lɛ yɛ hejɔlɛ kpãa lɛ mli.’ (Nyɛkanea Efesobii 4:1-3.) Ŋaawoo nɛɛ kɛnitsumɔ biɔ ni wɔŋmɛ gbɛ ni Nyɔŋmɔ mumɔ lɛ aná wɔnifeemɔi anɔ hewalɛ koni wɔwo eyibii lɛ. Ákɛ nɔ ni tamɔɔɔ heloo lɛ nitsumɔi ni kɛ mligbalamɔ baa lɛ, nakai yibii lɛ yeɔ ebuaa kɛsaa béi ni yɔɔ mɛi ateŋ.\n8. Mɛɛ gbɛ nɔ heloo lɛ nitsumɔi lɛ gbálaa mɛi ateŋ?\n8 Kadimɔ bɔ ni “heloo lɛ nitsumɔi lɛ” kɛ mligbalamɔ baa. (Nyɛkanea Galatabii 5:19-21.) Ajwamaŋbɔɔ tseɔ mɔ ni kɛ ehe woɔ mli lɛ kɛjɛɔ Yehowa kɛ asafo lɛ he, ni gbalafitemɔ kɛ piŋmɔ baa, ni ebaanyɛ etse gbekɛbii kɛjɛ amɛfɔlɔi ahe kɛ hefatalɔ ni efeko nɔ ko lɛ hu kɛjɛ mɔ ni kɛ ehe eyawo mli lɛ he. Muji nitsumɔ fiteɔ wekukpaa ni kã mɔ kɛ Nyɔŋmɔ kɛ ekɛ esuɔlɔi ateŋ lɛ. Mɔ fɛɛ mɔ ni kɛ amã emɔ nibii enyɔ kɛtsa pɛŋ lɛ le akɛ, esa akɛ nibii enyɔ lɛ fɛɛ hiɛ atse keŋkeŋ dani amɛbaanyɛ amɛtsa jogbaŋŋ. Nii gbonyo ni akɛ kuɛŋtimɔ feɔ lɛ tsɔɔ akɛ abɛ bulɛ ko kwraa kɛha Nyɔŋmɔ jalɛ mlai lɛ. Heloo lɛ nitsumɔi krokomɛi lɛ fɛɛ fiteɔ mɛi ateŋ, ni efiteɔ mɔ kɛ Nyɔŋmɔ teŋ. Yehowa ekpɛlɛɛɛ sui nɛɛ eko kwraa nɔ.\n9. Te wɔɔfee tɛŋŋ wɔpɛi wɔmli wɔkwɛ akɛ ‘wɔmiibɔ mɔdɛŋ ní wɔto mumɔ ekomefeemɔ lɛ yɛ hejɔlɛ kpãa lɛ mli’ lɛ?\n9 Enɛ hewɔ lɛ esa akɛ wɔteŋ mɔ fɛɛ mɔ abi ehe akɛ: “Ani mikɛ hiɛdɔɔ bɔɔ mɔdɛŋ akɛ ‘mato mumɔ ekomefeemɔ lɛ yɛ hejɔlɛ kpãa lɛ mli’? Kɛ́ mikɛ mɔ ko ná sane ko lɛ, te mifeɔ minii tɛŋŋ? Ani mihaa mɛi babaoo leɔ sane lɛ bɔni afee ni amɛfĩ misɛɛ? Ani mikpaa gbɛ akɛ asafoŋ onukpai lɛ baaye sane lɛ amɛha mi moŋ fe ni mabɔ mɔdɛŋ akɛ mikɛ mɔ lɛ aaasaa? Ani mitsiɔ mihe kɛjɛɔ mɛi ni efee mi nɔ ko lɛ ahe bɔni afee ni wɔkatsu sane lɛ he nii?” Kɛ́ wɔfee nibii ni tamɔ nakai lɛ, ani etsɔɔ akɛ wɔmiifĩ Yehowa yiŋtoo akɛ ebua nii fɛɛ naa yɛ Kristo mli lɛ sɛɛ?\n10, 11. (a) Mɛni hewɔ ehe miihia waa ni wɔha toiŋjɔlɛ ahi wɔ kɛ wɔnyɛmimɛi lɛ ateŋ lɛ? (b) Mɛni kɛ́ wɔfee lɛ ebaaha toiŋjɔlɛ ahi wɔteŋ, ní Yehowa ajɔɔ wɔ?\n10 Yesu wie akɛ: “No hewɔ lɛ, kɛji okɛ onɔkeenɔ lɛ baaŋmɛ afɔleshaa latɛ lɛ nɔ, ni okai yɛ jɛi akɛ onyɛmi kɛo teŋ yɛ sane ko lɛ, shi onɔkeenɔ lɛ yɛ jɛi yɛ afɔleshaa latɛ lɛ hiɛ ní oya okɛ onyɛmi lɛ ayakpata dã, koni oba ní okɛ onɔkeenɔ lɛ abaha. Okɛ obelɔ lɛ atsa mra.” (Mat. 5:23-25) Yakobo ŋma akɛ, “jalɛ yibii lɛ, hejɔlɛ mli aduɔ yɛ ahaa mɛi ni feɔ hejɔlɛ nii lɛ.” (Yak. 3:17, 18) Enɛ tsɔɔ akɛ, kɛ́ toiŋjɔlɛ bɛ wɔkɛ mɛi krokomɛi ateŋ lɛ, wɔnyɛŋ wɔfee nɔ ni ja.\n11 Ákɛ nɔkwɛmɔnɔ lɛ, akɔntaabuu tsɔɔ akɛ yɛ maji komɛi ni awuɔ ta yɛ mli lɛ anɔ lɛ, okplɛmii ni afũ yɛ shikpɔŋ lɛ hewɔ lɛ okwaafoi nyɛɛɛ adu nii yɛ shikpɔŋ lɛ 100 mlijaa 35 nɔ. Kɛ́ okpɛlɛmi lɛ eko fɛ́ lɛ, ehaa okwaafoi ashikpɔji ŋmɛɔ amɛ, anáaa nitsumɔ yɛ akrowaiaŋ, ni anáaa niyenii yɛ maŋtiasei amli. Nakai nɔŋŋ kɛ́ naagbai komɛi yɛ ni baanyɛ afite toiŋjɔlɛ ni yɔɔ wɔ kɛ wɔnyɛmimɛi ateŋ lɛ, ebaagbá wɔmumɔŋ hiɛyaa naa. Shi kɛ́ wɔkɛfaa mra, ni wɔfee nibii kpakpai wɔha amɛ lɛ, ehaa toiŋjɔlɛ baa, ni Yehowa jɔɔ wɔ.\n12. Mɛɛ gbɛ nɔ asafoŋ onukpai baanyɛ aha wɔfee ekome?\n12 Kɛfata he lɛ, ‘hii ni ji nikeenii’ lɛ baanyɛ aye abua ni ekomefeemɔ ahi wɔteŋ. Akɛ amɛ eha koni amɛye amɛbua wɔ koni ‘wɔshɛ hemɔkɛyeli ekomefeemɔ lɛ he.’ (Efe. 4:8, 13) Kɛ́ asafoŋ onukpai lɛ kɛ wɔ fee ekome yɛ sɔɔmɔ ni wɔkɛhaa Yehowa lɛ mli, ni amɛjɛ Nyɔŋmɔ Wiemɔ lɛ mli amɛwo wɔ ŋaa lɛ, amɛyeɔ amɛbuaa wɔ ni wɔwoɔ gbɔmɔ hee lɛ. (Efe. 4:22-24) Ani oyɔseɔ yɛ ŋaawoo ni amɛkɛhaa bo lɛ mli akɛ Yehowa miitsɔ amɛnɔ koni esaa bo kɛha shihilɛ yɛ e-Bi lɛ nɔyeli lɛ shishi? Asafoŋ onukpai, ani nyɛbɔɔ mɔdɛŋ ni nyɛjaje mɛi krokomɛi yɛ gbɛ ni baaha amɛna akɛ nyɛmiisumɔ ni nyɛye nyɛbua amɛ nɔ?—Gal. 6:1.\n“NYƐMLI AHIA AHAA NYƐHE”\n13. Kɛ́ wɔkɛ ŋaawoo ni yɔɔ Efesobii 4:25-32 lɛ tsuuu nii lɛ, mɛni baajɛ mli kɛba?\n13 Efesobii 4:25-29 lɛ tsĩ sui pɔtɛ̃i komɛi ni esa akɛ wɔkwa lɛ ata. Sui nɛɛ ekomɛi ji amale, mlifu loo anihaofeemɔ, kɛ wiemɔ sha ni awieɔ moŋ fe ni aaawie wiemɔi ni tswaa mɔ emaa shi. Kɛ́ mɔ ko kɛ ŋaawoo nɛɛ tsuuu nii lɛ, ebaafee Nyɔŋmɔ mumɔ lɛ nidɔɔnii, ejaakɛ mumɔ krɔŋkrɔŋ lɛ ji hewalɛ ni haa ekomefeemɔ hiɔ shi. (Efe. 4:30) Kɛ́ wɔbaaná toiŋjɔlɛ ni ekomefeemɔ ahi wɔteŋ lɛ, no lɛ ebaabi ni wɔkɛ nɔ ni Paulo ŋma kɛtsa nɔ lɛ atsu nii, ewie akɛ: “Nyɛhaa mlijoomɔ kɛ mlila kɛ mlifu kɛ bolɔmɔ kɛ musubɔɔ fɛɛ sɛɛ afoa yɛ nyɛteŋ, kɛ efɔŋ fɛɛ efɔŋ. Shi nyɛmli ahia ahaa nyɛhe, nyɛmusuŋ atsɔa nyɛ yɛ nyɛhe, nyɛŋɔfafaa nyɛhe, taakɛ bɔ nɔŋŋ ni Nyɔŋmɔ ŋɔfa nyɛ yɛ Kristo mli lɛ.”—Efe. 4:31, 32.\n14. (a) Mɛni wiemɔ “nyɛmli ahia” lɛ tsɔɔ? (b) Mɛni baaye abua wɔ koni wɔmli ahi?\n14 Wiemɔ ni akɛtsu nii akɛ “nyɛmli ahia” lɛ tsɔɔ akɛ ekolɛ jeee be fɛɛ be wɔjieɔ mlihilɛ kpo, ni ákɛ ehe baahia ni wɔjie mlihilɛ babaoo kpo. Kwɛ bɔ ni ehi jogbaŋŋ akɛ wɔkɛ mɛi krokomɛi ahenumɔi aaaye wɔ diɛŋtsɛ wɔnɔ hiɛ! (Fil. 2:4) Ekolɛ nɔ ko ni wɔto ni wɔbaawie lɛ baaha aŋmɔ, loo eha ana wɔ akɛ nilelɔi, shi ani no baatsɔɔ akɛ wɔmiijie mlihilɛ kpo? Kɛ́ wɔsusu sane nɛɛ he kɛtsɔ hiɛ lɛ, ebaaye ebua wɔ koni ‘wɔmli ahi.’\nKASEMƆ BƆ NI AJIEƆ SUƆMƆ KƐ BULƐ KPO YƐ WEKU LƐ MLI\n15. Mɛni Paulo sumɔɔ ni wɔkase yɛ bɔ ni Kristo kɛ asafo lɛ ye eha lɛ mli, taakɛ etsɔɔ yɛ Efesobii 5:28 lɛ?\n15 Biblia lɛ kɛ wekukpaa ni yɔɔ Kristo kɛ asafo lɛ teŋ lɛ to wekukpaa ni yɔɔ wu kɛ eŋa teŋ lɛ he. Esa akɛ enɛ aha wɔyɔse gbɛtsɔɔmɔ ni esa akɛ wu kɛha eweku lɛ kɛ suɔmɔ ni esa akɛ ejie kpo etsɔɔ amɛ—kɛ bɔ ni ehe hiaa ni ŋa aba ehe shi eha ewu—yɛ gbalashihilɛ mli. (Efe. 5:22-33) Beni Paulo ŋma akɛ: “Nakai sa akɛ wumɛi hu asumɔ amɛ diɛŋtsɛ amɛŋamɛi, tamɔ amɛ diɛŋtsɛ amɛgbɔmɔtsei” lɛ, mɛni wiemɔ “nakai sa akɛ” ni ekɛtsu nii lɛ tsɔɔ? (Efe. 5:28) Nɔ ni ewie kɛtsɔ hiɛ lɛ gbalaa jwɛŋmɔ kɛyaa bɔ ni ‘Kristo hu sumɔ asafo lɛ ní eŋɔ lɛ diɛŋtsɛ ehe eha yɛ ehewɔ, koni ekɛ nu hejuu lɛ atsuu ehe yɛ wiemɔ lɛ mli’ lɛ nɔ. Esa akɛ wu atswa eweku lɛ ema shi yɛ mumɔŋ koni ekɛtsɔɔ akɛ efĩɔ Yehowa yiŋtoo akɛ eeeŋɔ nibii fɛɛ eto yitso kome shishi ekoŋŋ yɛ Kristo mli lɛ sɛɛ.\n16. Kɛ́ fɔlɔi tsu amɛ-Ŋmalɛ naa sɔ̃i ahe nii yɛ shĩa lɛ, mɛni jɛɔ mli kɛbaa?\n16 Esa akɛ fɔlɔi akai akɛ Yehowa kɛ sɔ̃ ko ewo amɛdɛŋ akɛ amɛkwɛ amɛbii lɛ. Dɔlɛ sane ji akɛ, yɛ jeŋ ni wɔyɔɔ mli ŋmɛnɛ lɛ, mɛi babaoo “edɔɔɔ mɔ he.” (2 Tim. 3:1, 3) Tsɛmɛi babaoo tsuuu amɛsɔ̃i ahe nii—ni enɛ haaa amɛbii lɛ aná miishɛɛ, ni eyeɔ amɛ awui. Shi Paulo wo tsɛmɛi ni ji Kristofoi lɛ ŋaa akɛ: “Nyɛkawoa nyɛbii amlifu, shi moŋ nyɛlɛa amɛ yɛ Nuŋtsɔ [Yehowa] tsɔsemɔ kɛ ŋaawoo lɛ mli.” (Efe. 6:4) Weku lɛ mli ji he klɛŋklɛŋ ni gbekɛbii kaseɔ bɔ ni ajieɔ suɔmɔ kpo, kɛ bɔ ni esa akɛ aná bulɛ aha nɔyeli hegbɛi yɛ. Fɔlɔi ni enyɛ etsɔɔ amɛbii lɛ nibii nɛɛ yɛ omanyeyeli mli lɛ efĩ Yehowa gbɛjianɔtoo lɛ sɛɛ. Kɛ́ wɔha suɔmɔ hi wɔshĩai amli, ni wɔha mlifu kɛ bolɔmɔ kɛ musubɔɔ wiemɔ fɛɛ sɛɛ fo lɛ, ehaa wɔbii lɛ kaseɔ bɔ ni ajieɔ suɔmɔ kpo kɛ bɔ ni ajieɔ bulɛ kpo atsɔɔ nɔyeli hegbɛi. Enɛ baasaa amɛ kɛha shihilɛ yɛ Nyɔŋmɔ jeŋ hee lɛ mli.\n17. Kɛ́ wɔbaanyɛ wɔdamɔ Abonsam naa lɛ, mɛni ebiɔ ni wɔfee?\n17 Esa akɛ wɔyɔse akɛ Abonsam, ni ji mɔ klɛŋklɛŋ ni fite toiŋjɔlɛ ni yɔɔ jeŋ fɛɛ lɛ, baate shi ewo wɔ waa yɛ mɔdɛŋ ni wɔbɔɔ akɛ wɔfee Nyɔŋmɔ suɔmɔnaa nii lɛ hewɔ. Mɛi babaoo ni yɔɔ je lɛ mli lɛ miitse gbãla, amɛhiɔ shi yɛ he kome ní amɛboteko gbalashihilɛ mli, ni amɛkpɛlɛɔ hii kɛ hii loo yei kɛ yei ni boteɔ gbalashihilɛ mli lɛ anɔ, ni enɛ tsɔɔ faŋŋ akɛ amɛmiifĩ Satan yiŋtoi asɛɛ. Wɔhiii shi tamɔ bɔ ni je lɛŋ bii lɛ hiɔ shi ŋmɛnɛ lɛ. Kristo ji mɔ ni wɔkaseɔ. (Efe. 4:17-21) No hewɔ lɛ, awoɔ wɔ hewalɛ ni ‘wɔwo Nyɔŋmɔ tawuu nii lɛ fɛɛ,’ koni wɔnyɛ wɔdamɔ Abonsam kɛ edaimonioi lɛ anaa yɛ omanyeyeli mli.—Nyɛkanea Efesobii 6:10-13.\n‘NYƐYAA NƆ NYƐNYIƐA YƐ SUƆMƆ MLI’\n18. Ákɛ Kristofoi lɛ, mɛni ji nɔ titri ni haa ekomefeemɔ hiɔ wɔteŋ?\n18 Ákɛ Kristofoi lɛ, suɔmɔ ji nɔ titri ni haa ekomefeemɔ hiɔ wɔteŋ. Wɔtsuii eyimɔ obɔbɔ kɛ suɔmɔ kɛha ‘wɔ-Nuŋtsɔ kome,’ Yesu Kristo; ‘Nyɔŋmɔ kome,’ Yehowa; kɛ agbɛnɛ kɛha wɔhe, ni wɔtswa wɔfai shi akɛ ‘wɔbaato mumɔ ekomefeemɔ lɛ yɛ hejɔlɛ kpãa lɛ mli.’ (Efe. 4:3-6) Yesu sɔle yɛ suɔmɔ ni tamɔ nɛkɛ lɛ he akɛ: “Shi jeee mɛnɛɛmɛi ahewɔ kɛkɛ mibiɔ lɛ, shi mɛi ni baahe minɔ aye yɛ amɛwiemɔ naa lɛ hu ahewɔ; koni amɛ fɛɛ amɛfee ekome, taakɛ bɔ ni bo, Ataa, oyɔɔ mimli ni mi hu miyɔɔ omli lɛ, koni amɛ hu amɛfee ekome yɛ wɔmli . . . Ni mijie ogbɛi lɛ kpo mitsɔɔ amɛ, ni masaa majie lɛ kpo matsɔɔ, koni suɔmɔ ni okɛsumɔ mi lɛ ahi amɛmli, ni mi hu mahi amɛmli.”—Yoh. 17:20, 21, 26.\n19. Mɛni otswa ofai shi akɛ obaafee?\n19 Kɛ́ wɔna akɛ yɛ emuu ni wɔyeee lɛ hewɔ lɛ ewa kɛha wɔ akɛ wɔɔfee tsakemɔ yɛ wɔsu gbonyo ko he lɛ, esa akɛ suɔmɔ atsirɛ wɔ ni wɔsɔle taakɛ lalatsɛ lɛ fee lɛ, akɛ: “Feemɔ mitsui ekome, ní mashe ogbɛ́i lɛ gbeyei!” (Lala 86:11) Nyɛhaa wɔtswaa wɔfai shi akɛ wɔbaawu wɔshi mɔdɛŋ ni Abonsam bɔɔ koni egbála wɔ kɛ wɔ-Tsɛ ni yɔɔ suɔmɔ lɛ kɛ mɛi ni ekpɛlɛɔ amɛnɔ lɛ ateŋ lɛ. Nyɛhaa wɔbɔa mɔdɛŋ ni ‘wɔfee Nyɔŋmɔ kaselɔi, tamɔ bii ni asumɔɔ, ni wɔya nɔ wɔnyiɛ yɛ suɔmɔ mli’—yɛ weku lɛ mli, yɛ wɔsɔɔmɔ nitsumɔ lɛ mli, kɛ agbɛnɛ lɛ yɛ asafo lɛ mli.—Efe. 5:1, 2.\nEshiɔ enikee nii lɛ yɛ afɔleshaa latɛ hiɛ, ni eyaa ekɛ enyɛmi lɛ yakpãtãa\n[Mfoniri ni yɔɔ baafa 31]\nFɔlɔi, nyɛtsɔa nyɛbii lɛ ni amɛjie bulɛ kpo


Wala Shihilɛ He Sane: Afɔ Mi Ohiafo—Shi Yehowa Ehã Mitsɔ Niiatsɛ | Samuel F. Herd\nBuu-Mɔɔ—Nikasemɔ Nɔ | May 2018\nKANEMƆ YƐ Afrikaans Albania Altai Alur Amerika Mumuii Awiemɔ Amharic Amis Arabic Armenia Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Blɔfo Boulou Brazil Mumuii Awiemɔ Bulgaria Cakchiquel (Western) Catalan Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumuii Awiemɔ Croatia Czech Damara Dangme Denmark Digor Douala Dutch Edo Efik Esan Estonia Ewe Fiji Finland Fon French Ga Garifuna Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Italia Mumuii Awiemɔ Japan Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Low German Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Pohnpei Poland Portugal Portugal (Portugal) Punjabi Quechua (Ancash) Quechua (Bolivia) Romania Russia Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Uzbek (Roman) Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nAfɔ Mi Ohiafo—Shi Yehowa Ehã Mitsɔ Niiatsɛ\nMɔ ni gba ji Samuel F. Herd\nAfɔ mi yɛ maŋ bibioo ko ni atsɛɔ lɛ Liberty lɛ mli yɛ Indiana, yɛ U.S.A. Be ni afɔ mi lɛ, no mli lɛ mifɔlɔi yɛ tso tsũ bibioo ko mli. Miji bii kpawo ni amɛfɔ lɛ ateŋ mɔ ni ji ejwɛ nɔ. Miyɛ nyɛmi nuu onukpa kome kɛ nyɛmimɛi yei onukpai enyɔ, kɛ sɛɛbii hii enyɔ kɛ yoo kome.\nTso tsũ ni afɔ mi yɛ mli lɛ\nBE NI miyaa skul lɛ, nibii tsakeee tsɔ yɛ wɔmaŋ lɛ mli. Mɛi ni mikɛje skul shishi lɛ, amɛ nɔŋŋ mikɛgbe naa. Agbɛnɛ hu, akɛni wɔmaŋ lɛ edaaa kwraa hewɔ lɛ, mile mɛi ni yɔɔ maŋ lɛ mli lɛ ateŋ mɛi pii agbɛ́i, ni amɛ hu amɛle migbɛ́i.\nAfɔ wɔyi kpawo, ni mikase okwaayeli he nii babaoo be ni miji oblanyo fioo lɛ\nAfee ŋmɔji babaoo yɛ Liberty maŋ lɛ hewɔ fɛɛ, ni abele ji nɔ ni aduɔ titri. Be ni afɔ mi lɛ, mipapa tsuɔ nii yɛ ŋmɔji nɛɛ ateŋ ekome mli. Be ni miji oblanyo fioo lɛ, mikase bɔ ni ahiɛɔ trakta kɛ bɔ ni atsuɔ ŋmɔshi nitsumɔi krokomɛi.\nBe ni afɔ mi lɛ, mipapa eye afii 56 ni mimami eye afii 35. No hewɔ lɛ, mibaninaaa mipapa blahiiaŋ. Kɛ̃lɛ, be ni mibanina lɛ lɛ, ekpɔiaŋ wa, ni egbɔjɔko. Mipapa sumɔɔ nitsumɔ waa, ni edu suɔmɔ nɛɛ ewo wɔ fɛɛ wɔmli. Eyɛ mli akɛ jeee shika pii ko enáa moŋ, shi ekwɛ wɔ jogbaŋŋ. Wɔná he ko wɔwɔ, wɔná atadei wɔwo, ni wɔwɔɔɔ kɛ wɔmusuŋ hɔmɔ. Agbɛnɛ hu, ená dekã ehã wɔ waa. Egbo be ni eye afii 93, ni mimami hu gbo be ni eye afii 86. Amɛteŋ mɔ ko mɔ ko ebasɔmɔɔɔ Yehowa. Shi minyɛmimɛi hii lɛ ateŋ mɔ kome kɛ anɔkwayeli esɔmɔ akɛ asafoŋ onukpa kɛjɛ afi 1972 kɛbashi ŋmɛnɛ.\nMIGBEKƐBIIASHI KƐ MIBLAHIIAŊ\nMimami sumɔɔ Nyɔŋmɔjamɔ waa. Daa Hɔgbaa lɛ ekɛ wɔ yaa Baptist sɔlemɔ lɛ. Klɛŋklɛŋ be ni minu Triniti lɛ he sane lɛ, no mli lɛ miye afii 12. Mibi mimami akɛ: “Te aaafee tɛŋŋ ni Yesu afee Bi lɛ ni yɛ nakai beiaŋ nɔŋŋ lɛ efee Tsɛ lɛ?” Mikaiɔ hetoo ni ehã lɛ. Ekɛɛ mi akɛ: “Mibinuu, enɛ lɛ wɔjwɛŋmɔ nyɛŋ ashɛ he. Wɔnyɛŋ wɔnu shishi kɔkɔɔkɔ.” Ni anɔkwa, minyɛɛɛ manu shishi hu lɛɛlɛŋ. Fɛɛ sɛɛ lɛ, be ni miye aaafee afii 14 lɛ, abaptisi mi yɛ kpaakpo bibioo ko ni yɔɔ wɔmaŋ lɛ mli lɛ mli. Akɛ mi wo nu lɛ mli shii etɛ. Klɛŋklɛŋ lɛ, akɛ mi wo mli yɛ Tsɛ lɛ gbɛ́i mli, kɛkɛ ni akɛ mi wo mli ekoŋŋ yɛ Bi lɛ gbɛ́i mli, ni naagbee lɛ, akɛ mi wo mli nɔ ni ji shii etɛ nɔ yɛ mumɔ krɔŋkrɔŋ lɛ gbɛ́i mli!\n1952—Misha mfoniri nɛɛ dani akɛ mi wo asraafoi anitsumɔ lɛ mli, no mli lɛ, miye afii 17\nBe ni miyɔɔ sɛkɛndre skul lɛ, minaanyo ko ni nɔɔ atswɛrɛ lɛ kɔne miyiŋ ni mi hu mibɔi atswɛrɛnɔmɔ. Mikɛ mihe dɔmɔ gbɛjianɔtoo ko ni atsɛɔ lɛ Golden Gloves lɛ. Gbɛjianɔtoo nɛɛ tsɔseɔ mɛi kɛhã atswɛrɛnɔmɔ, ni amɛbɔi mi tsɔsemɔ. Shi mibɔɔɔ mɔdɛŋ ekpakpa ko, no hewɔ lɛ, be ni minɔ fioo lɛ, mikpa. Sɛɛ mli lɛ, agbala mi awo asraafoi anitsumɔ lɛ mli, ni ahã mifata U.S. asraafoi lɛ ahe kɛtee Germany. Onukpai ni ahã misɔmɔ yɛ amɛshishi yɛ Germany lɛ hã mitee asraafoi askul, ejaakɛ amɛnu he akɛ manyɛ mafee hiɛnyiɛlɔ kpakpa. Amɛná kulɛ, mihi asraafoi anitsumɔ lɛ mli kwraa. Shi anɔkwa, minyaaa asraafoi anitsumɔ lɛ he. No hewɔ lɛ, be ni afii enyɔ ni akɛɛ mikɛsɔmɔ akɛ asraafonyo lɛ ba naagbee yɛ afi 1956 lɛ, mishi asraafoi anitsumɔ lɛ mli. Shi no sɛɛ etsɛɛɛ lɛ, miyafata asraafoi akuu ko ni esoro amɛ kwraa lɛ he.\n1954-1956—Mikɛ afii enyɔ sɔmɔ akɛ U.S. asraafonyo\nNɛkɛ be nɛɛ mli fɛɛ lɛ, mibaleko anɔkwale lɛ, ni misusuɔ akɛ, kɛ́ akɛɛ mɔ ko ji nuu lɛ, belɛ, esa akɛ efee mɔ ko ni hiɛ wa ni ebuuu saa. Mikase enɛ kɛjɛ sinii ni mikwɛ lɛ, kɛ agbɛnɛ hu, bɔ ni hii ni yɔɔ wɔkutso lɛ mli lɛ fee amɛnii amɛhã lɛ mli. No hewɔ lɛ, kɛ́ mina nuu ni eeshiɛ Biblia lɛ mli sane eetsɔɔ mɔ ko lɛ, minuɔ he akɛ ehiɛ waaa. Shi nibii komɛi ni mikase lɛ hã mishihilɛ tsake. No mli lɛ, miyɛ tsɔne tsuru ko, nɔ ni anyɛɔ akpaa yiteŋ lɛ eko. Gbi ko lɛ, mita mitsɔne lɛ mli miiya he ko, kɛkɛ ni oblayei enyɔ komɛi fɔ̃ mi nine ni amɛtsɛ mi akɛ miba. Oblayei nɛɛ ji Yehowa Odasefoi, ni mile amɛ, ejaakɛ amɛnyɛmi nuu kɛ minyɛmi yoo nukpa lɛ bote gbalashihilɛ mli. Amɛhã mi Buu-Mɔɔ kɛ Awake! lɛ eko pɛŋ ni mihe, shi minu he akɛ Buu-Mɔɔ lɛ shishinumɔ wa tsɔ. No mli lɛ, mɛi fioo ko kpeɔ yɛ amɛshĩa lɛ ni amɛkaseɔ Biblia lɛ, nɔ ni atsɛɔ lɛ Asafo Woloŋ Nikasemɔ lɛ, ni oblayei lɛ fɔ̃ mi nine ni miba. Mikɛɛ amɛ akɛ masusu he. Amɛŋmɔ fioo ni amɛkɛɛ akɛ, “Wo wɔ shi akɛ obaaba.” Mikɛɛ amɛ akɛ, “Maba.”\nEdɔ mi waa akɛ mikɛɛ amɛ akɛ maba, shi akɛni miwo amɛ shi hewɔ lɛ, minyɛɛɛ makɛɛ akɛ miyaaa. No hewɔ lɛ, mitee. Gbekɛbii ni miyana yɛ jɛmɛ lɛ hã minaa kpɛ mihe. Mina akɛ amɛle Biblia lɛ mli waa! Mikɛ mimami etee Hɔgbaa sɔlemɔ aahu, shi fɛɛ sɛɛ lɛ, nɔ ko bibioo pɛ mile yɛ Biblia lɛ mli. Mitswa mifai shi akɛ, agbɛnɛ lɛ, makase Biblia lɛ jogbaŋŋ, no hewɔ lɛ, mihã akɛ mi bɔi nikasemɔ. Klɛŋklɛŋ nibii ni mikase lɛ eko ji akɛ, Nyɔŋmɔ Ofe lɛ gbɛ́i diɛŋtsɛ ji Yehowa. Afii komɛi dani akɛ mi baabɔi nikasemɔ lɛ, mibi mimami Yehowa Odasefoi ahe sane, ni nɔ ni ekɛɛ mi ji akɛ, “Amɛ lɛ, amɛjáa nuumo ko ni atsɛɔ lɛ Yehowa.” No hewɔ lɛ, be ni akɛ mi bɔi nikasemɔ lɛ, minu he akɛ agbele mihiŋmɛii!\nMitee mihiɛ oyayaayai, ejaakɛ mina akɛ anɔkwale lɛ nɔŋŋ nɛ. Abaptisi mi yɛ klɛŋklɛŋ kpee ni mitee lɛ sɛɛ nyɔji nɛɛhu, yɛ March 1957 mli. Nibii ni mikase lɛ hã mitsake jwɛŋmɔ ni tsutsu ko lɛ mihiɛ lɛ. Eŋɔɔ minaa akɛ Biblia lɛ hã mina nɔ diɛŋtsɛ ni hãa mɔ feɔ nuu. Yesu ba shikpɔŋ lɛ nɔ akɛ nuu ni eye emuu. Be ni eyɔɔ shikpɔŋ lɛ nɔ lɛ, ehe wa fe hii krokomɛi fɛɛ. Shi ekɛ mɛi enɔɔɔ. Moŋ lɛ, “eŋmɛɛ ehe ehã nɔnaa,” tamɔ bɔ ni agba afɔ̃ shi yɛ ehe lɛ. (Yes. 53:2, 7) Mikase akɛ, dani mɔ ko baanyɛ atsɛ ehe Yesu sɛɛnyiɛlɔ lɛ, “esa akɛ efee mɔ ni mli jɔ hã mɛi fɛɛ.”—2 Tim. 2:24.\nYɛ afi 1958, ni ji afi ni nyiɛ sɛɛ lɛ mli lɛ, mibɔi gbɛgbamɔ nitsumɔ lɛ. Shi etsɛɛɛ ni mikɛfɔ̃ shi fioo. Ani ole nɔ hewɔ? Mikpɛ miyiŋ akɛ mikɛ oblayei lɛ ni fɔ̃ mi nine kɛtee Asafo Woloŋ Nikasemɔ lɛ shishi lɛ ateŋ mɔ kome ni atsɛɔ lɛ Gloria lɛ baabote gbalashihilɛ mli! Mishwako mihe kwraa akɛ mikpɛ miyiŋ nakai. Gloria tamɔ daimɔnd kɛhã mi kɛjɛ be ni mikɛ lɛ hi shi lɛ tɔ̃ɔ kɛbashi ŋmɛnɛ. Ejara wa hã mi fe daimɔnd ni jara wa fe fɛɛ yɛ je lɛ mli lɛ po, ni eŋɔɔ minaa waa akɛ mikɛ lɛ bote gbalashihilɛ mli! Hã lɛ diɛŋtsɛ egba bo eshihilɛ he sane fioo:\n“Afɔ wɔyi 17. Mimami ji Odasefonyo, ni eye Yehowa anɔkwa kɛyashi egbo. Be ni egbo lɛ, miye afii 14. No sɛɛ dani mipapa bɔi Biblia lɛ kasemɔ. Akɛni wɔmami bɛ dɔŋŋ hewɔ lɛ, mipapa yabi skul nɔkwɛlɔ lɛ gbɛ koni mi kɛ minyɛmi yoo nukpa lɛ aya skul yɛ gbii srɔtoi anɔ yɛ otsi lɛ mli. No mli lɛ eshwɛ fioo ni minyɛmi yoo lɛ baagbe skul naa. Skul nɔkwɛlɔ lɛ kpɛlɛ nɔ. No hewɔ lɛ, gbi ni minyɛmi yoo lɛ baaya skul lɛ, mahi shĩa; ni gbi ni maya lɛ, ebaahi shĩa. Wɔfee nakai koni wɔnyɛ wɔkwɛ wɔnyɛmimɛi bibii lɛ ni wɔhoo nii wɔhã weku lɛ, koni kɛ́ wɔpapa jɛ nitsumɔ eba gbɛkɛ lɛ, ená nɔ ko eye. Wɔfee nakai kɛyashi minyɛmi yoo lɛ gbe skul naa. Odasefoi wekui enyɔ ni kɛ wɔ kase nii, ni wɔteŋ mɛi 11 batsɔmɔ Yehowa Odasefoi. Mihiɛ gboɔ waa, shi misumɔɔ shiɛmɔyaa waa. Miwu, Sam, etee nɔ eye ebua mi koni maye mihiɛ ni gboɔ lɛ nɔ.”\nMikɛ Gloria bote gbalashihilɛ mli yɛ February 1959, ni wɔkɛ miishɛɛ sɔmɔ akɛ gbɛgbalɔi. Nakai afi lɛ nɔŋŋ mli yɛ July mli lɛ, wɔbi ni ahã wɔbasɔmɔ yɛ Betel, ejaakɛ wɔshwe waa akɛ wɔsɔmɔ yɛ nitsumɔhe yitso lɛ. Nyɛminuu Simon Kraker kɛ wɔ gba sane ni ebibii wɔ saji. Ehã wɔle akɛ ahãaa mɛi ni ebote gbalashihilɛ mli abasɔmɔ yɛ Betel yɛ nakai beiaŋ. Loloolo lɛ, wɔshwe waa akɛ wɔyasɔmɔ yɛ Betel, shi afii pii ho dani wɔnyɛ wɔyasɔmɔ yɛ jɛmɛ!\nWɔŋma wolo kɛtee nitsumɔhe yitso lɛ ni wɔbi koni atsɔɔ wɔ hei ni hiamɔ lɛ da yɛ ni wɔbaanyɛ wɔyasɔmɔ yɛ. Be ni hetoo lɛ baa lɛ, he kome pɛ ahã wɔ. No ji Pine Bluff ni yɔɔ Arkansas lɛ. Nakai beiaŋ lɛ, asafoi enyɔ ni yɔɔ Pine Bluff. Ekome lɛ blɔfomɛi sɔŋŋ yɔɔ mli, ni ekroko lɛ, mɛidiji sɔŋŋ yɔɔ mli. Ahã wɔkɛ asafo ni mɛidiji yɔɔ mli lɛ yasɔmɔ, ni no mli lɛ, shiɛlɔi 14 pɛ yɔɔ nakai asafo lɛ mli.\nNAAGBAI NI WƆKƐKPE YƐ MƐIDIJI NI WƆJI LƐ HEWƆ\nEkolɛ obaabi akɛ, ‘Mɛni hewɔ nyɛmimɛi blɔfomɛi lɛ kɛ nyɛmimɛi ni ji mɛidiji lɛ efeee ekome kɛsɔmɔɔɔ lɛ?’ Yɛ kukufoo mli lɛ, nakai beiaŋ lɛ, ehiii nakai feemɔ, ejaakɛ mla eŋmɛɛɛ gbɛ. Agbɛnɛ hu, kɛ́ ana mɔdiŋ ni etee he ni blɔfomɛi yɔɔ lɛ, abaanyɛ aye lɛ awui. Yɛ hei pii lɛ, nyɛmimɛi lɛ she gbeyei akɛ, kɛ́ blɔfomɛi kɛ mɛidiji fee ekome kɛsɔmɔ lɛ, abaanyɛ afite amɛ-Maŋtsɛyeli Asa lɛ. Nibii tamɔ nakai tee nɔ. Kɛ́ mɛidiji yashiɛ yɛ hei ni blɔfomɛi yɔɔ lɛ, polisifoi baanyɛ amɔ amɛ ni amɛyi amɛ. No hewɔ lɛ, wɔye mlai nɛɛ anɔ bɔ ni afee ni wɔnyɛ wɔtsu shiɛmɔ nitsumɔ lɛ kɛyashi nibii baatsake ni mɛidiji kɛ blɔfomɛi fɛɛ afee ekome kɛsɔmɔ.\nWɔkɛ naagbai kpe yɛ wɔshiɛmɔ nitsumɔ lɛ mli. Akɛ nɔkwɛmɔnɔ lɛ, bei komɛi lɛ kɛ́ wɔmiishiɛ yɛ hei ni mɛidiji yɔɔ lɛ, wɔyatswaa blɔfomɛi ashinaa ní wɔleee. Kɛ́ eba lɛ nakai lɛ, esa akɛ wɔkpɛ wɔyiŋ oya nɔŋŋ kɛji wɔbaashiɛ wɔhã amɛ kuku loo wɔbaakpa amɛ fai kɛkɛ ni wɔshi. Nakai ji bɔ ni nibii tee lɛ yɛ nakai beiaŋ.\nWɔtsu nii waa koni wɔná nɔ ko wɔkɛkwɛ wɔhe be ni wɔtsuɔ gbɛgbamɔ nitsumɔ lɛ. Nitsumɔi ni wɔná lɛ pii yɛ ni shika fioo ko pɛ ahãa wɔ. Gloria saa mɛi ashĩai amli ehã amɛ. Weku ko ni eyasaa amɛshĩa lɛ mli ehãa amɛ lɛ ŋmɛɔ mi gbɛ ni miyeɔ mibuaa lɛ koni egbe nitsumɔ lɛ naa mra, ni amɛhãa wɔ shwane niyenii. Mi kɛ Gloria yeɔ nii lɛ dani mishiɔ. Daa otsi lɛ, Gloria yatoɔ nii anɔ ehãa weku ko, ni misaa amɛyale lɛ mli, mishaa amɛsamfɛji lɛ amli, ni mitsuɔ nibii krokomɛi yɛ shĩa lɛ mli. No mli hu lɛ, wɔyashaa samfɛji amli yɛ blɔfomɛi komɛi ashĩa. Gloria tsuɔ nii yɛ tsũi lɛ amli, ni mitsuɔ yɛ kpo lɛ nɔ. Eheɔ wɔ gbi muu lɛ fɛɛ, no hewɔ lɛ, amɛhãa wɔ shwane niyenii. Gloria yeɔ nii yɛ shĩa lɛ mli, shi esoro he ni eyeɔ nii yɛ lɛ yɛ he ni weku lɛ yeɔ nii yɛ. Mi lɛ miyeɔ yɛ agba ko shishi yɛ agbo lɛ naa, shi egbaaa minaa. Mɛi lɛ amli hi, ni amɛniyenii lɛ ŋɔɔ waa. Shihilɛ lɛ kɛ mɛi ni bɔle amɛ lɛ kɛkɛ ni hã amɛfee amɛnii nakai. Mikaiɔ akɛ be ko lɛ, wɔtee wɔyaahe pɛtrol yɛ pɛtrol steshɛŋ ko. Be ni wɔfo pɛtrol lɛ wɔtã lɛ, mibi mɔ ni kwɛɔ jɛmɛ lɛ kɛji Gloria baanyɛ aya he ni ashwieɔ nu yɛ lɛ shwiaa. Shi akɛni nuu lɛ blɔfonyo ni shi wɔ lɛ mɛidiji ji wɔ hewɔ lɛ, ekwɛ mi kɛ hiŋmɛi ko, ni ekɛɛ akɛ, “Aŋmɛ mli.”\nNYƐMIMƐI LƐ JIE MLIHILƐ KPO AMƐTSƆƆ WƆ WAA\nNyɛmimɛi lɛ kɛ wɔ yeee tamɔ bɔ ni mɛi krokomɛi lɛ kɛ wɔ ye lɛ. Amɛhã wɔná miishɛɛ waa. Ni wɔnya shiɛmɔ nitsumɔ lɛ hu he waa! Be ni wɔtee Pine Bluff ehee lɛ, wɔyahi nyɛmi nuu ko shĩa. No mli lɛ, nyɛmi nuu nɛɛ ji asafo sɔɔlɔ lɛ, shi eŋa lɛ jeee Odasefonyo. Gloria kɛ yoo lɛ bɔi Biblia lɛ kasemɔ, ni mi hu mikɛ amɛbiyoo lɛ kɛ ewu bɔi nikasemɔ. Yoo lɛ kɛ ebiyoo lɛ fɛɛ kpɛ amɛyiŋ akɛ amɛbaasɔmɔ Yehowa, ni abaptisi amɛ.\nWɔná nanemɛi ni sumɔɔ wɔsane waa yɛ blɔfomɛi lɛ asafo lɛ mli. Amɛfɔ̃ wɔ nine kɛtee amɛshĩai amli kɛhã niyeli, shi akɛni aahi ni abaana blɔfonyo kɛ mɔdiŋ ni amɛfee ekome hewɔ lɛ, ja duŋ ewo dani wɔnyɛɔ wɔyaa. No beiaŋ lɛ, kuu ko ni atsɛɔ lɛ Ku Klux Klan (KKK), ni feɔ basabasa ni woɔ mɛi hewalɛ koni amɛna blɔfomɛi akɛ amɛnɔ kwɔlɔ fe mɛidiji lɛ mli bii pii yɛ jɛmɛ. Mikaiɔ akɛ, gbɛkɛ ko yɛ gbi ni ayeɔ gbi jurɔ ko ni atsɛɔ lɛ Halloween lɛ nɔ lɛ, mina nuu ko ni eta evanranda nɔ ni esaa ehe tamɔ KKK lɛ mli nyo. Shi yɛ nibii gbohii ni tee nɔ yɛ nakai beiaŋ lɛ fɛɛ sɛɛ lɛ, nyɛmimɛi lɛ tee nɔ amɛjie mlihilɛ kpo amɛtsɔɔ wɔ. Be ko lɛ, ehe bahia ni wɔhɔ̃ɔ wɔtsɔne lɛ koni wɔná shika kɛfã gbɛ kɛya kpee wulu ko shishi, ni nyɛmi nuu ko he. Akɛni tsɔne lɛ bɛ dɔŋŋ hewɔ lɛ, wɔnyiɛɔ hulu nɔ kɛyaa shiɛmɔ. Gbi ko lɛ, wɔtee shiɛmɔ nakai ni wɔyafee Biblia mli nikasemɔi babaoo, ni be ni wɔshɛɔ shĩa lɛ etɔ wɔ bliboo. Shi be ni wɔyaakwɛ lɛ, naa wɔtsɔne lɛ ma shĩa lɛ hiɛ! No mli lɛ, nyɔɔŋ kome pɛ eho kɛjɛ be ni wɔhɔ̃ɔ lɛ. Be ni wɔkwɛ tsɔne lɛ hiɛ glase lɛ, wɔna akɛ aŋma nɔ ko yɛ wolo fioo ko nɔ, ni ekaneɔ akɛ: “Mikɛ nyɛtsɔne lɛ miiku sɛɛ miihã nyɛ akɛ nikeenii ni jɛ miŋɔɔ. Nyɛnyɛmi nuu.”\nMihiɛ kpaŋ ejurɔ ko ni nyɛmimɛi lɛ fee mi lɛ nɔ kɔkɔɔkɔ. Yɛ afi 1962 lɛ, afɔ̃ mi nine ni miba Maŋtsɛyeli Sɔɔmɔ Skul lɛ yɛ South Lansing yɛ New York. Akɛ skul nɛɛ tsɔseɔ mɛi ni kwɛɔ asafoi lɛ, kpokpai lɛ, kɛ kpokpai wuji lɛ anɔ lɛ, ni eheɔ nyɔɔŋ kome. Be ni ninefɔɔ lɛ ba lɛ, mibɛ nitsumɔ, ni mihe egbo. Shi no mli lɛ, tɛlifoŋ nitsumɔhe ko ni yɔɔ Pine Bluff lɛ ebibii mi saji koni amɛkwɛ akɛ amɛbaanyɛ amɛhe mi yɛ amɛnitsumɔ lɛ mli lo. Kɛ́ amɛhe mi lɛ, mafee klɛŋklɛŋ mɔdiŋ ni ahe lɛ yɛ nakai nitsumɔ lɛ mli. Miyɛ ni gbi ko lɛ amɛkɛɛ mi akɛ amɛbaahe mi yɛ nitsumɔ lɛ mli. Mɛni mafee? Mibɛ shika ni mikɛbaafã gbɛ kɛya New York. No hewɔ lɛ, minu he waa akɛ mimɔ nitsumɔ lɛ mli ni mikaya skul lɛ. Anɔkwa, be ni mifee mijwɛŋmɔ akɛ maŋma Betel wolo kɛtsɔɔ akɛ minyɛŋ maba skul lɛ, nɔŋŋ kɛkɛ ni nɔ ko ba, ni mihiɛ kpaŋ nɔ ni ba lɛ nɔ kɔkɔɔkɔ.\nGbi ko leebi maŋkpa lɛ, nyɛmi yoo ko ni yɔɔ wɔsafo lɛ mli ni ewu jeee Odasefonyo lɛ batswa wɔshinaa lɛ ni ekɛ envelope ko hã mi. Be ni migbele naa lɛ, shika sɔŋŋ. Asomoaŋ lɛ, ekɛ ebii bibii lɛ teɔ shi leebi maŋkpa ni amɛyahuɔ odonti ŋmɔji amli bɔ ni afee ni amɛkɛbua shika naa amɛhã mi koni manyɛ maya skul lɛ yɛ New York. Ekɛɛ mi akɛ: “Yaa skul lɛ ni oyakase nii waa, ni oku osɛɛ obatsɔɔ wɔ nii!” Sɛɛ mli lɛ, mibi tɛlifoŋ bii lɛ kɛji manyɛ mabɔi nitsumɔ yɛ jɛmɛ otsii enumɔ yɛ be ni amɛtsɔɔ akɛ mibɔi nitsumɔ lɛ sɛɛ. Amɛkɛɛ mi kpoo akɛ, “Dabi!” Shi egbaaa minaa. Mikpɛ miyiŋ akɛ maya skul lɛ, ni eŋɔɔ minaa waa akɛ miyatsuuu tɛlifoŋ nitsumɔ lɛ!\nGloria hu ná miishɛɛ waa be ni wɔyɔɔ Pine Bluff lɛ. Naa nɔ ni eyɔɔ kɛɛmɔ: “Shikpɔŋkuku lɛ mli nitsumɔ ŋɔɔ diɛŋtsɛ! No mli lɛ, miyɛ Biblia mli nikaselɔi 15 kɛmiimɔ 20. Wɔtsuɔ shĩa fɛɛ shĩa nitsumɔ lɛ leebi, kɛkɛ lɛ, wɔyafee Biblia mli nikasemɔi. Bei komɛi lɛ, wɔnyiɛɔ shiɛmɔ nɔ aahu kɛyashi gbɛkɛ ŋmɛlɛ 11. Shiɛmɔ nitsumɔ lɛ ŋɔɔ waa, ni miná kulɛ, mitee nɔ misɔmɔ akɛ gbɛgbalɔ! Anɔkwa, kɛ́ eka mi kome kulɛ, wɔbaaya nɔ wɔtsu gbɛgbamɔ nitsumɔ lɛ ni wɔtsuŋ kpokpaa nɔkwɛmɔ nitsumɔ lɛ. Shi esoro yiŋ ni Yehowa kpɛ yɛ wɔhe.” No hewɔ ni ehi akɛ ewie akɛ, ‘kɛ́ eka ekome kulɛ’ lɛ.\nMISƆMƆ AKƐ NƆKWƐLƆ GBƐFALƆ\nBe ni wɔtsuɔ gbɛgbamɔ nitsumɔ lɛ yɛ Pine Bluff lɛ, wɔbi ni ahã wɔsɔmɔ akɛ gbɛgbalɔi krɛdɛi. Wɔnu he waa akɛ abaakpɛlɛ wɔnibimɔ lɛ nɔ. Mɛni hewɔ? Ejaakɛ wɔle akɛ kpokpaa wulu nɔkwɛlɔ lɛ miisumɔ ni wɔyaye wɔbua asafo ko yɛ Texas, ni eesumɔ ni wɔyasɔmɔ yɛ jɛmɛ akɛ gbɛgbalɔi krɛdɛi. Wɔná esusumɔ lɛ he miishɛɛ. Wɔmɛ aahu, shi wɔnuuu nɔ ko nɔ ko, kɛyashi gbi ko lɛ, wɔnine shɛ wolo ko nɔ. Yɛ wolo lɛ mli lɛ, ahã wɔle akɛ wɔbaayasɔmɔ asafoi lɛ! Wɔnine shɛ wolo lɛ nɔ January 1965. Nakai beiaŋ nɔŋŋ awó Nyɛminuu Leon Weaver, ni amrɔ nɛɛ esɔmɔɔ akɛ United States Nitsumɔhe Nine Ajinafoi Akuu lɛ saji ahe gbɛjianɔtolɔ lɛ hu kpokpaa nɔkwɛlɔ.\nBe ni awó mi kpokpaa nɔkwɛlɔ lɛ, mishe gbeyei fioo. Aaafee afi loo nɔ dani maná sɔɔmɔ hegbɛ nɛɛ, Nyɛminuu James A. Thompson, Jr., ni no mli lɛ eesɔmɔ akɛ kpokpaa wulu nɔkwɛlɔ lɛ, kwɛ kɛji manyɛ masɔmɔ akɛ kpokpaa nɔkwɛlɔ. Etsɔɔ mi sui ni hãa mɔ feɔ kpokpaa nɔkwɛlɔ kpakpa, ni ejɛ mlihilɛ mli etsɔɔ mi nibii enyɔoo ko ni kɛji mitsu he nii lɛ manyɛ masɔmɔ akɛ kpokpaa nɔkwɛlɔ. Be ni mibɔi sɔɔmɔ akɛ kpokpaa nɔkwɛlɔ lɛ, eyeee be ko kwraa ni mina akɛ ŋaa kpakpa ewo mi lɛ. Nyɛminuu Thompson ji klɛŋklɛŋ kpokpaa wulu nɔkwɛlɔ ni mikɛ sɔmɔ be ni awó mi kpokpaa nɔkwɛlɔ lɛ. Mikase nibii babaoo kɛjɛ nyɛmi nuu anɔkwafo nɛɛ dɛŋ.\nMihiɛ sɔɔ yelikɛbuamɔ ni nyɛmimɛi hii anɔkwafoi kɛhã mi lɛ waa\nNakai beiaŋ lɛ, tsɔsemɔ fioo ko pɛ akɛhãa kpokpaa nɔkwɛlɔi. Ahã mifata kpokpaa nɔkwɛlɔ ko he be ni esɔmɔɔ asafo ko lɛ, koni makwɛ bɔ ni etsuɔ nibii ahe nii ehãa. Enɔ otsi lɛ, ahã misɔmɔ asafo ko, ni lɛ hu ekwɛ bɔ ni mitsuɔ nibii ahe nii mihãa. Ewo mi ŋaa ni ehã mi gbɛtsɔɔmɔi, ni no sɛɛ lɛ, eshi mi koni mi kome misɔmɔ asafoi lɛ. Mikaiɔ akɛ mikɛɛ Gloria akɛ, “Mɛni hewɔ eshi wɔ oya nɛkɛ?” Sɛɛ mli lɛ, miyɔse nɔ ko ni he hiaa waa. He fɛɛ he ni obaaya lɛ, nyɛmimɛi hii kpakpai yɛ ni baanyɛ aye abua bo, shi ja oŋmɛ amɛ gbɛ dã. Nyɛminuu J. R. Brown, ni no mli lɛ esɔmɔɔ akɛ nɔkwɛlɔ gbɛfalɔ lɛ, kɛ Nyɛminuu Fred Rusk, ni no mli lɛ etsuɔ nii yɛ Betel lɛ, ye amɛbua mi, ni mihiɛ sɔɔ yelikɛbuamɔ ni amɛkɛhã mi lɛ waa.\nNo beiaŋ lɛ, blɔfomɛi kɛ mɛidiji yeee kwraa. Be ko be ni wɔyɔɔ Tennessee lɛ, KKK kuu lɛ mli bii shi jama kɛkpa maŋ ko ni wɔtee wɔyaasara asafo ko yɛ mli lɛ mli. Mikaiɔ be ko hu ni wɔnyiɛ shiɛmɔ nɔ ni wɔgba he ko ni ahɔ̃ɔ niyenii yɛ koni wɔyajɔɔ wɔhe fioo lɛ. Mitee nushwiemɔhe lɛ koni miyashwie nu. Shi be ni miyaa lɛ, mina akɛ nuu ko ni ebɔ, ni efee tatuu ni mɛi ni hiɔ mɛidiji lɛ feɔ lɛ eko yɛ ehe fɛɛ lɛ ete shi ni enyiɛ misɛɛ. Shi nyɛmi nuu blɔfonyo ko ni ebɔ fe mi kɛ nuu lɛ ni nyiɛ misɛɛ lɛ fɛɛ te shi ni lɛ hu enyiɛ wɔsɛɛ kɛbote nushwiemɔhe lɛ. Kɛkɛ ni ebi mi akɛ, “Nyɛminuu Herd, naagba ko eba lo?” Oya ni nuu lɛ ni nyiɛ misɛɛ lɛ je kpo kɛje nushwiemɔhe lɛ; enáaa eshwie nu lɛ dɔŋŋ. Miyɔse akɛ, jeee mɔ ko hewolonɔ su ji nɔ ni hãa ehe tsɛ̃ɔ enyɛmi gbɔmɔ ni esoro ehewolonɔ su. Shi moŋ, esha ni akɛfɔ wɔ fɛɛ lɛ hewɔ ebaa lɛ nakai. Miyɔse hu akɛ, ekɔɔɔ he eko hewolonɔ su ni wɔyɔɔ lɛ, nyɛmimɛi ji wɔ, ni no hewɔ lɛ, kɛ́ ehe bahia ni nyɛmi ko ni esoro ehewolonɔ su yɛ onɔ lɛ he lɛ agbo ahã bo po lɛ, ebaafee.\nAMRƆ NƐƐ MITSƆ NIIATSƐ\nWɔkɛ afii 12 tsu kpokpaa nɔkwɛmɔ nitsumɔ lɛ, ni wɔkɛ afii 21 tsu kpokpaa wulu nɔkwɛmɔ nitsumɔ lɛ. Yehowa jɔɔ wɔ waa yɛ afii nɛɛ amli, ni wɔná niiashikpamɔi babaoo ni woɔ mɔ hewalɛ. Shi asomoaŋ, jɔɔmɔ kroko nyiɛ gbɛ. Yɛ August 1997 lɛ, wɔnine shɛ nɔ ko ni wɔkɛ afii pii eshwe lɛ nɔ. Afɔ̃ wɔ nine ni wɔbasɔmɔ yɛ Betel yɛ United States. Hɛɛ, wɔmɛ afii 38 sɔŋŋ kɛjɛ klɛŋklɛŋ be ni wɔbi akɛ ahã wɔbasɔmɔ yɛ jɛmɛ lɛ. Wɔje wɔ-Betel sɔɔmɔ lɛ shishi yɛ nyɔɔŋ ni nyiɛ sɛɛ lɛ mli. Miyasusu akɛ nyɛmimɛi lɛ miitao ni matsu nii be kukuoo ko kɛkɛ, shi jeee nakai kwraa nibii anaa yakpa hã.\nGloria tamɔ daimɔnd kɛjɛ be ni mikɛ lɛ bote gbalashihilɛ mli lɛ kɛbashi ŋmɛnɛ\nKlɛŋklɛŋ lɛ, ahã mitsu nii yɛ Service Department lɛ. Mikase nii babaoo yɛ jɛmɛ. Onukpai akui srɔtoi kɛ kpokpaa nɔkwɛlɔi ni yɔɔ maŋ lɛ mli hei srɔtoi lɛ kɛ saji ni mli wawai baa jɛmɛ koni aye abua amɛ ni amɛtsu he nii. Nyɛmimɛi lɛ to amɛtsui shi ni amɛtsɔse mi koni manyɛ matsu nitsumɔ lɛ jogbaŋŋ, ni mihiɛ sɔ enɛ waa. Fɛɛ sɛɛ lɛ, mile akɛ kɛ́ akɛ mi tee jɛmɛ ekoŋŋ ŋmɛnɛ lɛ, makase nibii babaoo lolo.\nMi kɛ Gloria fɛɛ sumɔɔ Betel shihilɛ waa. Kɛjɛ blema fɛɛ lɛ, wɔteɔ shi mra, ni enɛ eye ebua wɔ waa yɛ Betel. Aaafee afi loo nɔ sɛɛ lɛ, mibɔi sɔɔmɔ akɛ yelikɛbualɔ kɛhã Yehowa Odasefoi Agbɛtsɔɔmɔ Kuu lɛ Sɔɔmɔ Nitsumɔ Ajinafoi Akuu lɛ. Kɛkɛ ni yɛ afi 1999 lɛ, ahã mibɔi sɔɔmɔ akɛ Gbɛtsɔɔmɔ Kuu lɛ mli nyo. Sɔɔmɔ ni misɔmɔɔ akɛ Gbɛtsɔɔmɔ Kuu lɛ mli nyo lɛ ehã mikase nibii pii. Nɔ ni he hiaa fe fɛɛ ni mikase ji akɛ, Yesu Kristo ji Kristofoi asafo lɛ yitso, shi jeee adesa ko.\nKɛjɛ afi 1999 lɛ, miná hegbɛ miisɔmɔ akɛ Gbɛtsɔɔmɔ Kuu lɛ mli nyo\nKɛ́ mikwɛ nibii ni etee nɔ yɛ mishihilɛ mli lɛ, bei komɛi lɛ, minaa mihe tamɔ gbalɔ Amos. Amos tsu nitsumɔ ni baa shi akɛ tookwɛlɔ kɛ mɔ ko ni saa sikamore agbami tsei ahe. Yɛ ebeiaŋ lɛ, mɛi naa sikamore agbami akɛ eji ohiafoi aniyenii. Fɛɛ sɛɛ lɛ, Yehowa gbala ejwɛŋmɔ kɛtee nuu nɛɛ nɔ, ni ewó lɛ gbalɔ, ni ejɔɔ lɛ babaoo. (Amos 7:14, 15) Nakai nɔŋŋ Yehowa gbala ejwɛŋmɔ kɛba mi, ni mi ji okwaafonyo ohiafo ko ni yɔɔ Liberty yɛ Indiana lɛ binuu lɛ nɔ, ni ejɔɔ mi babaoo bɔ ni minyɛŋ mikane! (Abɛi 10:22) Miye ohia yɛ migbekɛbiiashi, shi Yehowa ejɔɔ mi bɔ ni mijwɛŋmɔ nyɛŋ ashɛ he. Yɛ mfonirifeemɔŋ gbɛ nɔ lɛ, manyɛ makɛɛ akɛ, ehã mitsɔ niiatsɛ!\nWALA SHIHILƐ HE SANE Afɔ Mi Ohiafo—Shi Yehowa Ehã Mitsɔ Niiatsɛ\nTe Obaafee Tɛŋŋ Oná Toiŋjɔlɛ?\nYehowa Sumɔɔ ‘Mɛi Ni Kɛ Shifimɔ Woɔ Yibii’\nNɔ Hewɔ Ni ‘Wɔyaa Nɔ Wɔwoɔ Yibii Babaoo’ Lɛ\nAni Ole Ohenyɛlɔ Lɛ Jogbaŋŋ?\nOblahii Kɛ Oblayei—Nyɛdamɔa Shi Shiŋŋ Nyɛshia Abonsam\n“Nikpamɔ Lɛ Fa”!\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ May 2018\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ May 2018\nBUU-MƆƆ—NIKASEMƆ NƆ May 2018


Mɛni Hewɔ Atsĩii Biblia Mli Gbɔmɛi Komɛi Agbɛ́i Atã Lɛ? | Q & A\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Guarani Haitian Creole Hela Hiligaynon Hungary Igbo Iloko Indonesia Italia Japan Kazakh Kikuyu Kinyarwanda Kirghiz Kirundi Korea Lingala Lithuania Luo Malagasy Myanmar Ngabere Norway Nzema Ossetia Papiamento (Curaçao) Poland Portuguese (Brazil) Punjabi Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tatar Thailand Tigrinya Tsonga Turkey Twi Ukrain Vietnam Xhosa Yoruba Zulu\nMɛni Hewɔ Atsĩii Biblia Mli Gbɔmɛi Komɛi Agbɛ́i Atã Lɛ?\nYɛ Biblia wolo ni ji Rut lɛ mli lɛ, atsɛ nuu ko ni kpoo akɛ ebaatsu sɔ̃ ni kã enɔ yɛ Mose Mla lɛ naa lɛ he nii lɛ akɛ ashimashi. (Rut 4:1-12) Ani esa akɛ wɔmu sane naa akɛ, mɛi fɛɛ ni awie amɛhe yɛ Biblia lɛ mli, shi atsĩii amɛgbɛ́i atã lɛ ji gbɔmɛi gbohii loo amɛhe ehiaaa?\nDabi. Susumɔ nɔkwɛmɔnɔ kroko nɛɛ hu he okwɛ. Bɔni afee ni Yesu ato enaagbee Hehoo lɛ he gbɛjianɔ lɛ, ekɛɛ ekaselɔi lɛ akɛ, “nyɛyaa maŋ lɛŋ ni nyɛyakɛa ashimashi [“nuu ko,” The New English Bible]” koni efee nibii klalo yɛ eshĩa. (Mateo 26:18) Aso esa akɛ wɔmu sane naa akɛ nuu ni atsɛ lɛ yɛ ŋmalɛ nɛɛ mli akɛ “ashimashi” lɛ, eji gbɔmɔ gbonyo loo ehe ehiaaa hewɔ atsĩii egbɛ́i tã lɛ? Jeee nakai kwraa ji sane lɛ; ŋwanejee ko bɛ he akɛ nuu lɛ, ni ji ashimashi, ni atsĩ etã yɛ biɛ nɛɛ ji Yesu kaselɔi lɛ ateŋ mɔ ko. Akɛni egbɛ́i he ehiaaa tsɔ yɛ amaniɛbɔɔ lɛ mli lɛ hewɔ ni atsĩii tã lɛ.\nKɛfata he lɛ, Biblia lɛ tsĩ aŋkroaŋkroi ni ji efɔŋfeelɔi komɛi agbɛ́i atã; nakai nɔŋŋ ewie anɔkwafoi komɛi ahe, shi etsĩii amɛgbɛ́i atã. Ákɛ nɔkwɛmɔnɔ lɛ, ale klɛŋklɛŋ yoo lɛ gbɛ́i ni ji Hawa lɛ, waa diɛŋtsɛ. Kɛlɛ, epɛsɛmkunya kɛ etoigbele lɛ gbe yi ni Adam fee esha, ni no kɛ wɔ fɛɛ ewo amanehulu kple mli nɛɛ. (Romabii 5:12) Nɔ ni tamɔɔɔ nakai lɛ, atsĩii Noa ŋa lɛ gbɛ́i tã yɛ Ŋmalɛi lɛ amli, shi wɔnáa ehe ni ekɛha kwraa kɛ bɔ ni efee toi kɛfi ewu sɛɛ kɛtsu nitsumɔ ni he hiaa waa lɛ he sɛɛ. Belɛ, eyɛ faŋŋ akɛ egbɛ́i tã ni atsĩii lɛ etsɔɔɔ akɛ ehe ehiaaa loo enáaa Yehowa hiɛ duromɔ.\nMɛi komɛi hu yɛ ni amɛtsu nibii ni he hiaa waa yɛ Yehowa yiŋtoo mli, ni awie amɛhe yɛ Biblia lɛ mli, shi atsĩii amɛgbɛi atã. Susumɔ Israelnyo gbekɛyoo fioo ni eji nyɔŋ yɛ Naeman, Siria asafoiatsɛ nukpa lɛ shĩa lɛ he okwɛ. Efee ekãa ni ekɛ enuŋtsɔ Naeman ŋa wie Yehowa gbalɔ ni yɔɔ Israel lɛ he. Enɛ ha afee naakpɛɛnii wulu ko. (2 Maŋtsɛmɛi 5:1-14) Israelnyo kojolɔ ko ni atsɛɔ lɛ Yefta lɛ hu biyoo fee hemɔkɛyeli he nɔkwɛmɔnɔ ko ni sa kadimɔ waa. Ejɛ esuɔmɔ mli ekpoo gbalashihilɛ kɛ bifɔmɔ bɔni afee ni eye shi ko ni etsɛ wo lɛ nɔ. (Kojolɔi 11:30-40) Nakai nɔŋŋ lalafolɔi 40 kɛ sɛɛ, kɛ gbalɔi ni kɛ anɔkwayeli tsu nitsumɔi wuji komɛi hu yɛ ni awie amɛhe yɛ Biblia lɛ mli, shi atsĩii amɛgbɛ́i atã.—1 Maŋtsɛmɛi 20:37-43.\nEkolɛ, nɔkwɛmɔnii ni sa kadimɔ waa fe enɛɛmɛi po ji ŋwɛi bɔfoi anɔkwafoi lɛ. Ŋwɛi bɔfoi akpekpei ohai abɔ yɔɔ, kɛlɛ amɛteŋ enyɔ too pɛ atsĩ amɛgbɛ́i atã yɛ Biblia lɛ mli—Gabriel kɛ Mikael. (Daniel 7:10; Luka 1:19; Yuda 9) Bɔfoi krokomɛi ni eshwɛ lɛ fɛɛ, atsĩii amɛgbɛ́i atã yɛ Biblia amaniɛbɔi lɛ amli. Ákɛ nɔkwɛmɔnɔ lɛ, Samson papa, Manoa bi ŋwɛibɔfo ko akɛ: “Te ogbɛiŋ? koni kɛ́ owiemɔi lɛ ná ba mli lɛ, ní wɔjie oyi.” Te ŋwɛibɔfo lɛ to he eha tɛŋŋ? “Mɛɛba obiɔ migbɛi?” Akɛni nakai bɔfo lɛ baa ehe shi hewɔ lɛ, ekpoo akɛ ebaaŋɔ yijiemɔ ni Yehowa pɛ esa akɛ akɛha lɛ eha ehe.—Kojolɔi 13:17, 18.\nJeee shihilɛ lɛ eko fɛɛ eko mli Biblia lɛ haa anaa nɔ hewɔ ni atsĩ aŋkroaŋkroi komɛi agbɛ́i atã kɛ nɔ hewɔ ni atsĩii mɛi krokomɛi agbɛ́i atã lɛ. Kɛlɛ nibii babaoo yɛ ni wɔbaanyɛ wɔkase kɛjɛ aŋkroaŋkroi anɔkwafoi ni sɔmɔ Nyɔŋmɔ shi jeee yɛ hiɛnyam loo gbɛ́ihemɔ hewɔ lɛ adɛŋ.\nKɛmaje Mɔ Ko Kɛmaje Mɔ Ko Mɛni Hewɔ Atsĩii Biblia Mli Gbɔmɛi Komɛi Agbɛ́i Atã Lɛ?


Mɛni Ji Nyɔŋmɔ Gbɛ́i? | Sanebimɔi ni Biblia lɛ Eha Hetoo\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hausa Hebri Hela Hiligaynon Hungary Iceland Igbo Iloko Indonesia Italia Japan Kikuyu Kinyarwanda Kirghiz Korea Kwangali Latvia Lingala Lithuania Luo Malagasy Malta Mizo Moore Myanmar Ndebele Ndonga Ngabere Norway Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Telugu Tetun Dili Thailand Tiv Tsonga Turkey Twi Ukrain Urdu Venda Vietnam Wayuunaiki Wolaita Xhosa Yoruba Zande Zulu\nWɔweku mli bii lɛ ateŋ mɔ fɛɛ mɔ yɛ egbɛ́i. Shĩa kooloi tete po yɛ gbɛ́i! Ani ebafeŋ nɔ ni nilee yɔɔ mli akɛ Nyɔŋmɔ yɛ gbɛ́i? Akɛ gbɛnaa gbɛ́i tamɔ Nyɔŋmɔ Ofe, Jeŋ Muu Fɛɛ Nuŋtsɔ, kɛ Bɔlɔ tsɛɔ Nyɔŋmɔ yɛ Biblia lɛ mli, shi Nyɔŋmɔ yɛ lɛ diɛŋtsɛ egbɛ́i.—Kanemɔ Yesaia 42:8.\nBiblia shishitsɔɔmɔi babaoo kɛ Nyɔŋmɔ diɛŋtsɛ gbɛ́i lɛ tsu nii yɛ Lala 83:19. Akɛ nɔkwɛmɔnɔ lɛ, Ga Biblia lɛ kɛɔ yɛ nakai kuku lɛ mli akɛ: “Bo, ni okome too ogbɛi ji Yehowa lɛ, bo ji mɔ ni kwɔ fe fɛɛ yɛ shikpɔŋ lɛ nɔ fɛɛ!”\nMɛni hewɔ esa akɛ wɔkɛ Nyɔŋmɔ gbɛ́i lɛ atsɛ lɛ?\nNyɔŋmɔ miisumɔ ni wɔkɛ lɛ diɛŋtsɛ egbɛ́i lɛ atsɛ lɛ. Kɛ́ wɔkɛ wɔsuɔlɔi, tamɔ wɔnanemɛi nɛkɛ miigba sane lɛ, wɔkɛ amɛshĩa gbɛ́i tsɛɔ amɛ—titri lɛ kɛ́ amɛha wɔ hegbɛ akɛ wɔfee nakai. Ani esaaa akɛ wɔfeɔ nakai kɛ́ wɔkɛ Nyɔŋmɔ miiwie? Kɛfata he lɛ, Yesu Kristo wo hewalɛ koni atsɛ Nyɔŋmɔ gbɛ́i lɛ.—Kanemɔ Mateo 6:9; Yohane 17:26.\nKɛlɛ, kɛ́ wɔbaatsɔ Nyɔŋmɔ naanyo lɛ, ehe miihia ni wɔle ehe nii babaoo fe egbɛ́i kɛkɛ ni wɔbaale. Akɛ nɔkwɛmɔnɔ lɛ, mɛɛ mɔ nɛkɛ Nyɔŋmɔ ji? Ani abaanyɛ atsi abɛŋkɛ Nyɔŋmɔ lɛɛlɛŋ? Obaanyɛ oná sanebimɔi nɛɛ ahetoi yɛ Biblia lɛ mli.\nKɛ́ okwɛ lɛ, ani Nyɔŋmɔ susuɔ ohe akɛ aŋkro? Kanemɔ koni ole esui kɛ bɔ ni obaafee otsi obɛŋkɛ lɛ.\nAni Nyɔŋmɔ Gbɛ́i Ji Yesu?


KANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Batak (Toba) Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Croatia Czech Dangme Denmark Drehu Dutch Efik Estonia Ewe Fiji Finland Fon French Ga Garifuna Georgia Germany Guarani Gun Hebri Hela Hiligaynon Hungary Igbo Iloko Indonesia Italia Japan Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Latvia Lingala Lithuania Luganda Luo Luvale Macedonia Macua Malagasy Malay Mam Maya Mixe Mongolia Moore Myanmar Nahuatl (Central) Nahuatl (Northern Puebla) Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Poland Portugal Quechua (Ayacucho) Quechua (Bolivia) Romania Russia Samoa Sango Sena Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tojolabal Tok Pisin Totonac Tshiluba Tshwa Tsonga Turkey Tuvalu Twi Tzotzil Ukrain Umbundu Vietnam Wallis Wolaita Xhosa Yoruba Zapotec (Isthmus) Zulu\nMɔ ni gba ji Alain Broggio\nBE NI AFƆ LƐ: 1971\nMAŊ NƆ NI EJƐ: FRANCE\nMƆ NI EJI TSUTSU: EKƐ EHE WO AWUIYELI KƐ JEŊBA SHA MLI, NI EKƐ TSOFAI TSU NII\nMiweku lɛ hi Tellancourt, ni ji akrowa ko ni yɔɔ France kooyi-bokagbɛ lɛ mli. Mipapa jɛ France, ni mimami jɛ Italy. Be ni miye afii kpaanyɔ lɛ, wɔweku lɛ fã kɛyahi maŋ bibioo ko nɔ yɛ Rome, yɛ Italy. Be ni wɔyɔɔ jɛmɛ lɛ, shihilɛ lɛ mli bawa fioo kɛhã wɔweku lɛ. Yɛ shika he naagbai ni mifɔlɔi kɛkpeɔ lɛ hewɔ lɛ, amɛfɔɔ bemɔ waa.\nBe ni miye afii 15 lɛ, mimami wo mi hewalɛ koni mikɛ mɛi ayabɔ naanyo. Enɛ hewɔ lɛ, mishiɔ shĩa bei kpalaŋŋ. Etsɛɛɛ, kɛkɛ ni mikɛ mɛi gbohii bɔi naanyobɔɔ. Gbi ko lɛ, nuu ko tsi bɛŋkɛ mi, ni etamɔ nɔ ni eesumɔ misane. Ehã mi tsofai komɛi ni mihe, ejaakɛ no mli lɛ miitao ni ana mi akɛ mɔ ko ni eda. Etsɛɛɛ kɛkɛ ni mikɛ tsofai bɔi nitsumɔ yɛ gbɛ ni esaaa nɔ, ni mikɛ mihe wo jeŋba sha mli. Ato mi kabonaa shii abɔ. Shihilɛ baje mitsine kwraa; miná ni kulɛ migbo. Mihe fee shoo waa. Be ni miye afii 16 lɛ, mika akɛ magbe mihe ni minu whiskey tɔ kome ni mitu migbee faa ko mli. Mipila ni nɔ nyɔ minɔ gbii etɛ.\nMihiɛ sɔ wala mli ni miyɔɔ lɛ, shi mibatsɔ mɔ ko ni yi wa ni shishiuɔ mɛi. Mikɛɔ mɛi ni amɛkɛ mi aná bɔlɛ, kɛkɛ lɛ, kɛ́ amɛkɛ mi tee amɛshĩa lɛ, mihã amɛ tsofa ni baahã amɛtɔ, kɛkɛ lɛ miju amɛnibii ni jara wawai lɛ. Awuiyelɔi akui kɛ tsofai ni mɛi kɛtsuɔ nii yɛ gbɛ ni esaaa nɔ tsuɔ mi ni mikɛyahãa mɛi yɛ hei srɔtoi yɛ Italy. Bei pii lɛ polisifoi lɛ mɔɔ mi. Mishihilɛ bafite kwraa. Shi no mli fɛɛ lɛ, miheɔ miyeɔ akɛ yiŋtoo ko hewɔ ni miyɔɔ shihilɛ mli lɛ. Misɔle mibi Nyɔŋmɔ koni ehã maná toiŋjɔlɛ kɛ miishɛɛ afi pɛ.\nBe ni miná afii 24 lɛ, mikpɛ mli akɛ mafã kɛyahi England. Akɛni mihɔ̃ɔ tsofai ni akɛtsuɔ nii yɛ gbɛ ni esaaa nɔ hewɔ lɛ, miwala baje oshara mli. Dani mashi lɛ, miyasara mimami, ni miyana nuu ko ni atsɛɔ lɛ Annunziato Lugarà ni ekɛ lɛ miigba Biblia lɛ he sane; enɛ hã mihiɛ fee mi yaa fioo. * Akɛni mile lɛ akɛ eji awuiyelɔ hewɔ lɛ, mishe gbeyei fioo, ni mibi lɛ nɔ ni eba feemɔ yɛ jɛmɛ. Ekɛɛ mi tsakemɔi ni efee yɛ eshihilɛ mli bɔ ni afee ni enyɛ etsɔ Yehowa Odasefonyo, ni ehã miwo lɛ shi akɛ kɛ́ miyashɛ England lɛ, mahã Yehowa Odasefoi lɛ kɛ mi agba sane. Mikpɛlɛ akɛ mafee nakai. Shi be ni miyashɛ jɛmɛ lɛ, misaa mitee miyɛlɛ ŋmɔ lɛ mli ekoŋŋ.\nGbi ko lɛ, mikɛ Odasefonyo ko kpe yɛ London gbɛjegbɛ ko nɔ ni eeja Buu-Mɔɔ lɛ kɛ Awake! lɛ. Mikai shi ni miwo Annunziato lɛ, ni mibi Odasefonyo lɛ kɛji ebaanyɛ ekɛ mi akase Biblia lɛ.\nNɔ ni mikase kɛjɛ Biblia lɛ mli lɛ hã minaa kpɛ mihe waa. Akɛ nɔkwɛmɔnɔ lɛ, sane ni yɔɔ 1 Yohane 1:9 lɛ ta mitsuiŋ waa. Jɛmɛ wieɔ yɛ Nyɔŋmɔ he akɛ: “Kɛ́ wɔjaje wɔhe eshai lɛ wɔtsɔɔ lɛ, anɔkwafo kɛ jalɔ ji lɛ, ni no hewɔ lɛ, ekɛ wɔhe eshai lɛ baafa wɔ ni ebaatsuu wɔhe.” Nakai ŋmalɛ lɛ ná minɔ hewalɛ waa, ejaakɛ shihilɛ mli ni no mli lɛ miyɔɔ lɛ hã minu he akɛ mihe tseee. Etsɛɛɛ kɛkɛ ni mibɔi kpee yaa yɛ Yehowa Odasefoi a-Maŋtsɛyeli Asa lɛ nɔ. Odasefoi lɛ kɛ miishɛɛ here mi hiɛmɛɛ. Be ni mina bɔ ni naanyobɔɔ ni yɔɔ amɛteŋ lɛ ehã amɛfee tamɔ weku lɛ, mishwe akɛ mafata amɛhe, ejaakɛ enɛ ji nɔ ko ni mitao aahu.\nEtɔɔɔ mi kwraa akɛ mikɛ tsofai baakpa nitsumɔ yɛ gbɛ ni esaaa nɔ, ni maje yakayaka shihilɛ mli ni miyɔɔ lɛ mli, shi ebawa kɛhã mi akɛ majie sui kpakpai komɛi akpo. Mibayɔse akɛ, esa akɛ mikɛ mɛi aye yɛ bulɛ mli, ni masusu mɛi krokomɛi ahe. Yɛ anɔkwale mli lɛ, miiwu miishi sui gbohii komɛi lolo. Shi yɛ Yehowa yelikɛbuamɔ naa lɛ, minyɛ mifee tsakemɔi komɛi. Akɛ mi kase Biblia lɛ nyɔji ekpaa, ni no sɛɛ lɛ, abaptisi mi akɛ Yehowa Odasefonyo yɛ afi 1997.\nBe ni abaptisi mi sɛɛ lɛ, mikɛ yoo ko ni atsɛɔ lɛ Barbara lɛ bote gbãla mli; no mli lɛ, lɛ hu abaptisi lɛ akɛ Yehowa Odasefonyo etsɛko. Be ni mitsutsu nanemɛi lɛ ateŋ mɔ kome na bɔ ni mitsake mijeŋba lɛ, lɛ hu ehã akɛ lɛ bɔi Biblia lɛ kasemɔ. Sɛɛ mli lɛ, lɛ kɛ enyɛmi yoo fɛɛ batsɔmɔ Yehowa Odasefoi. Minaa nyɛmi yoo ko ni eye fe afii 80 lɛ hu kase Biblia lɛ, ni abaptisi lɛ dani egbo.\nAmrɔ nɛɛ miisɔmɔ akɛ asafoŋ onukpa yɛ asafo ni miyɔɔ mli lɛ mli, ni mikɛ miŋa kɛ wɔbe fɛɛ shiɛɔ, ni wɔtsɔɔ Italybii ni yɔɔ London lɛ Biblia lɛ. Bei komɛi kɛ́ mijwɛŋ mitsutsu shihilɛ lɛ he lɛ, ehãa mihaoɔ, shi Barbara yeɔ ebuaa mi waa. Amrɔ nɛɛ lɛ, miná weku shihilɛ ni yɔɔ miishɛɛ ní mishwe akɛ maná lɛ, ni miná Tsɛ ni yɔɔ suɔmɔ ni mitao akɛ maná lɛ. Mibi Nyɔŋmɔ koni ehã maná toiŋjɔlɛ kɛ miishɛɛ afi pɛ, shi ehã mi nɔ ni fe nakai!\nAmrɔ nɛɛ lɛ, miná weku shihilɛ ni yɔɔ miishɛɛ ni mishwe akɛ maná lɛ, ni miná Tsɛ ni yɔɔ suɔmɔ ni mitao akɛ maná lɛ\n^ kk. 10 Kwɛmɔ sane ni ji, “Biblia lɛ Tsakeɔ Mɛi—He Fɛɛ He ni Maya lɛ Mitu lɛ Tsɛ Mihe,” ni Annunziato Lugarà gba, ni je kpo yɛ July 1, 2014, Buu-Mɔɔ lɛ baafa 8-9 lɛ mli lɛ.


Biblia Mli Saji Yɛ Mu Gɔŋ lɛ Nɔ - Yehowa Odasefoi a-Wɛb Saiti\nNAA Yesu yɛ Mu Gɔŋ lɛ nɔ. Hii ejwɛ ni kɛ lɛ yɔɔ jɛmɛ lɛ ji ebɔfoi lɛ. Amɛji Andrea kɛ Petro ni ji nyɛmimɛi lɛ, kɛ agbɛnɛ hu Yakobo kɛ Yohane, ni ji nyɛmimɛi lɛ. Nyɔŋmɔ sɔlemɔtsu ni yɔɔ Yerusalem lɛ ji nɔ ni onaa yɛ shɔŋŋ lɛ.\nGbii enyɔ eho kɛjɛ be mli ni Yesu ta teji oblayoo lɛ nɔ kɛtee Yerusalem lɛ. Jufɔ nɛ. Leebi mli lɛ, no mli lɛ Yesu yɛ sɔlemɔwe lɛ. Osɔfoi lɛ bɔ mɔdɛŋ ni amɛmɔ Yesu yɛ jɛmɛ ni amɛgbe lɛ. Shi amɛmiishe gbeyei akɛ amɛbaafee enɛ ejaakɛ gbɔmɛi lɛ sumɔɔ Yesu sane.\nYesu tsɛ nakai jamɔ mli hiɛnyiɛlɔi lɛ akɛ ‘onufui kɛ shikpãi ashwiei!’ Kɛkɛ ni Yesu kɛɛ akɛ, Nyɔŋmɔ baagbala amɛtoi yɛ nibii fɔji ni amɛfee lɛ fɛɛ hewɔ. No sɛɛ lɛ Yesu ba Mu Gɔŋ lɛ nɔ, kɛkɛ ni nɛkɛ bɔfoi ejwɛ nɛɛ bɔi lɛ saji abimɔ. Ani ole nibii ni amɛbiɔ Yesu lɛ?\nBɔfoi lɛ miibi nibii ni kɔɔ wɔsɛɛ be he. Amɛle akɛ Yesu kɛ nibii fɔji ni yaa nɔ yɛ shikpɔŋ lɛ nɔ lɛ fɛɛ baaba naagbee. Shi amɛmiitao amɛle beni enɛ baaba mli. Mɛɛ be Yesu baaba ekoŋŋ ni ebaye nɔ akɛ Maŋtsɛ?\nYesu le akɛ esɛɛnyiɛlɔi ni yɔɔ shikpɔŋ lɛ nɔ lɛ nyɛŋ amɛna lɛ beni ebaaba ekoŋŋ lɛ. Nɔ hewɔ ji akɛ, ebaahi ŋwɛi, ni amɛnyɛŋ amɛna lɛ yɛ jɛmɛ. No hewɔ lɛ, Yesu kɛɛ ebɔfoi lɛ nibii ni baaba yɛ shikpɔŋ nɔ beni ebaaye nɔ akɛ Maŋtsɛ yɛ ŋwɛi lɛ ekomɛi. Mɛni ji nɛkɛ nibii nɛɛ ekomɛi?\nYesu kɛɛ akɛ tai kpelei baaba, helai baamɔmɔ mɛi pii ni hɔmɔ hu baaye amɛ, awuiyeli baafa babaoo, ni shikpɔŋhosomɔi wuji baaba hei. Yesu kɛɛ hu akɛ abaashiɛ Nyɔŋmɔ maŋtsɛyeli lɛ he sanekpakpa lɛ atsɔɔ yɛ shikpɔŋ lɛ nɔ he fɛɛ he. Ani wɔna ni nɛkɛ nibii nɛɛ miiba mli yɛ wɔgbii nɛɛ amli? Hɛɛ! No hewɔ lɛ wɔbaanyɛ wɔná nɔmimaa akɛ Yesu miiye maŋtsɛ yɛ ŋwɛi amrɔ nɛɛ. Etsɛŋ ni ekɛ nibii fɔji fɛɛ baaba naagbee yɛ shikpɔŋ lɛ nɔ.\nHii ni yɔɔ mfoniri lɛ mli lɛ ateŋ namɔ ji Yesu, ni namɛi fata ehe lɛ?\nMɛni osɔfoi lɛ bɔ mɔdɛŋ akɛ amɛbaafee Yesu, ni mɛni ekɛɛ amɛ?\nMɛni bɔfoi lɛ bi Yesu?\nMɛni hewɔ Yesu kɛɛ ebɔfoi lɛ nibii komɛi ni baaya nɔ yɛ shikpɔŋ nɔ be mli ni eyeɔ nɔ akɛ Maŋtsɛ yɛ ŋwɛi lɛ?\nMɛɛ nibii Yesu kɛɛ ebaaba dani ekɛ nibii fɔji fɛɛ ni yaa nɔ yɛ shikpɔŋ nɔ lɛ baaba naagbee?\nKanemɔ Mateo 23:1-39.\nEyɛ mli akɛ Ŋmalɛi lɛ tsɔɔ akɛ je lɛŋ sablai ni akɛtsuɔ nii lɛ baanyɛ afee nɔ ni sa moŋ, shi mɛni Yesu wiemɔi ni yɔɔ Mateo 23:8-11 lɛ jieɔ lɛ kpo yɛ sablai ni akɛwoɔ mɔ yiteŋ mulu ní akɛaatsu nii yɛ Kristofoi asafo lɛ mli lɛ he? (Bɔf. 26:25; Rom. 13:7; 1 Pet. 2:13, 14)\nMɛni Farisifoi lɛ bɔ mɔdɛŋ ni amɛkɛtsu nii koni amɛkɛtsĩ mɛi anaa ni amɛkabatsɔmɔ Kristofoi, ni yɛ mɛɛ gbɛ nɔ jamɔ mli hiɛnyiɛlɔi kɛ ŋaatsɔi ni tamɔ nakai nɔŋŋ etsu nii yɛ ŋmɛnɛŋmɛnɛ beaŋ? (Mat. 23:13; Luka 11:52; Yoh. 9:22; 12:42; 1 Tes. 2:16)\nKanemɔ Mateo 24:1-14.\nMateo 24:13 lɛ maa bɔ ni tsuishiŋmɛɛ he hiaa ha lɛ nɔ mi yɛ mɛɛ gbɛ nɔ?\nMɛni wiemɔ “kɛyawulaa shi” ni yɔɔ Mateo 24:13 lɛ tsɔɔ? (Mat. 16:27; Rom. 14:10-12; 2 Kor. 5:10)\nKanemɔ Marko 13:3-10.\nMɛɛ wiemɔ yɔɔ Marko 13:10 ni tsɔɔ akɛ esa ákɛ akɛ oyaiyeli ashiɛ sanekpakpa lɛ, ni te esa akɛ Yesu wiemɔi nɛɛ aná wɔnɔ hewalɛ eha tɛŋŋ? (Rom. 13:11, 12; 1 Kor. 7:29-31; 2 Tim. 4:2)\nEgbalɛ lɛ ba mli klɛŋklɛŋ yɛ klɛŋklɛŋ afii 100 lɛ mli. Ani ebaaba mli yɛ gbɛ ni da nɔ hu wɔsɛɛ?\nKwɛmɔ bɔ ni nibii ejwɛ komɛi ni awie he yɛ Biblia lɛ mli ni baakadi je lɛ naagbee lɛ hãa hetoo.\nKɛmaje Mɔ Ko Kɛmaje Mɔ Ko Biblia Mli Sane 98: Yɛ Mu Gɔŋ lɛ Nɔ


KANEMƆ YƐ Afrikaans Amharic Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Hiligaynon Hungary Igbo Italia Korea Lithuania Myanmar Norway Ossetia Poland Portuguese (Brazil) Sesotho (Lesotho) Setswana Silozi Slovenia Swahili Tsonga Turkey Ukrain\n▪ Yɛ Sanekpakpai lɛ amli lɛ, Yesu bɔ ekaselɔi lɛ kɔkɔ koni amɛkwɛ jogbaŋŋ ní amɛkaye Gehena mliyaa fɔ. Ekã shi faŋŋ akɛ Yesu kpa gbɛ akɛ amɛkɛ hiɛdɔɔ atsu nakai kɔkɔbɔɔ lɛ he nii. Shi ani no mli lɛ eewie akɛ abaapiŋ mɛi yɛ hɛl la mli kɛya naanɔ?—Mateo 5:22.\nKlɛŋklɛŋ lɛ, nyɛhaa wɔsusua wiemɔ ni ji Gehena lɛ he wɔkwɛa. Hela wiemɔ ni ji Geʹen·na lɛ nɔŋŋ ji Hebri wiemɔ geh Hin·nomʹ lɛ, ni eshishi ji “Hinom jɔɔ,” ni eji wiemɔ geh veneh-Hin·nomʹ lɛ ní afo lɛ kuku, ni ho hu shishi ji “Hinombii lɛ jɔɔ.” (Yoshua 15:8; 2 Maŋtsɛmɛi 23:10) Ŋmɛnɛ lɛ, atsɛɔ he nɛɛ akɛ Wadi er-Rababi, ni eji jɔɔ voo lɛlɛoo ko ni yɔɔ Yerusalem wuoyigbɛ kɛmiiya wuoyi-anaigbɛ.\nBeni maŋtsɛmɛi lɛ yeɔ Yuda nɔ yɛ afi 700 D.Ŋ.B. afii lɛ amli kɛbaa lɛ, ajá wɔji yɛ nakai jɔɔ lɛŋ, ni nɔ ni fata he ji gbekɛbii ni akɛ amɛ shãa afɔle yɛ la mli. (2 Kronika 28:1-3; 33:1-6) Gbalɔ Yeremia gba akɛ Nyɔŋmɔ baaha Babilonbii lɛ agbe Yudabii lɛ yɛ nɛkɛ jɔɔ nɛɛ nɔŋŋ mli, yɛ amɛnɔfɔŋfeemɔ lɛ hewɔ. *—Yeremia 7:30-33; 19:6, 7.\nYudafoi awoloŋlelɔ David Kimhi (aaafee afi 1160-aaafee afi 1235 Ŋ.B.) tsɔɔ akɛ, sɛɛ mli lɛ jɔɔ nɛɛ bafee he ko ní Yerusalembii lɛ tsiɔ jwɛi amɛshwieɔ. Ebatsɔ he ni ashãa jwɛi yɛ, ni ahaaa la ni shãa jwɛi lɛ agbo. Nɔ fɛɛ nɔ ni ashɛɔ afɔɔ jɛmɛ lɛ shãa wɛlɛŋŋ ni etsɔɔ lamlu.\nBiblia shishitsɔɔlɔi babaoo eye amɛtsui naa sane ni amɛtsɔɔ Geʹen·na shishi akɛ ‘hɛl.’ (Mateo 5:22, King James Version) Mɛni hewɔ? Ejaakɛ amɛsusu akɛ la ni akɛshãa nii yɛ Yerusalem jɔɔ lɛ mli lɛ kɛ susumɔ ni aná kɛjɛ wɔŋjalɔi adɛŋ akɛ kɛ́ efɔŋfeelɔi gboi lɛ abaapiŋ amɛ yɛ la mli lɛ yɛ tsakpãa. Shi Yesu etsɔɔɔ akɛ abaapiŋ mɛi yɛ Gehena.\nYesu le akɛ Yehowa, ni ji eŋwɛi Tsɛ lɛ buɔ akɛ eji nihiinii akɛ aaashã mɛi yɛ la mli hiɛkalɔi. Beni Nyɔŋmɔ wieɔ nibii ni afee yɛ Gehena yɛ gbalɔ Yeremia beaŋ lɛ he lɛ, ekɛɛ akɛ: “Amɛmamɔ Tofet hei grɔŋŋi lɛ ní yɔɔ Hinom bi lɛ jɔɔ lɛŋ lɛ, koni amɛshã amɛbihii kɛ amɛbiyei yɛ la mli, nɔ ni miwoko he kita, ni esaa ebako miyiŋ lɛ.” (Yeremia 7:31) Kɛfata he lɛ, susumɔ ni mɛi hiɛ akɛ abaapiŋ gbohii lɛ kɛ Nyɔŋmɔ su ni ji suɔmɔ lɛ kpaaa gbee, ni ekɛ Biblia mli tsɔɔmɔ ni yɔɔ faŋŋ akɛ gbohii lɛ ‘leee nɔ ko nɔ ko’ lɛ hu kpãaa gbee.—Jajelɔ 9:5, 10.\nYesu kɛ wiemɔ ni ji “Gehena” lɛ tsu nii kɛfee efɔŋfeelɔi lɛ ahiɛ ni Nyɔŋmɔ baakpata kwraa lɛ he okadi. No hewɔ lɛ, “Gehena” kɛ “la kpaakpo lɛ” ni atsĩ tã yɛ Kpojiemɔ wolo lɛ mli lɛ fɛɛ hiɛ shishinumɔ kome. Enyɔ lɛ fɛɛ feɔ naanɔ hiɛkpatamɔ he okadi, ni tsɔɔ akɛ ateŋ nakai mɛi lɛ ashi dɔŋŋ kɛmiiya naanɔ.—Luka 12:4, 5; Kpojiemɔ 20:14, 15.\n^ kk. 5 New Catholic Encyclopedia lɛ wie gbalɛ nɛɛ he akɛ: “Kɛ́ aakpata Yerusalem hiɛ lɛ, abaagbe emlibii lɛ pii aahu akɛ abaashɛrɛ amɛgbohii lɛ ashwie jɔɔ lɛ mli ni afuuu amɛ, koni amɛkpɔtɔ loo amɛŋala.”